title: Goo Goo Dolls

text:
Kun Rzeznikiä vuonna 1998 pyydettiin kirjoittamaan kappale elokuvan "Enkelten kaupunki" soundtrackille, lopputulos oli kappale nimeltä "Iris". Se ponkaisi bändin supertähteyteen pysymällä Billboard Hot 100 Airplay -listan kärjessä ennätykselliset 18 viikkoa ja olemalla samana vuonna ehdolla kolmeen Grammyyn. Muutamien Rzeznikin antamien haastattelujen mukaan hän kävi läpi vakavaa "writer's blockia" kun häntä pyydettiin kirjoittamaan kappale soundtrackille ja oli jo valmis jättämään yhtyeen vain muutamia päiviä ennen kuin kirjoitti kappaleen, joka teki heistä maailmanlaajuisesti kuuluisia. "Iris" julkaistiin myös heidän kuudennella albumillaan nimeltä "Dizzy Up The Girl", joka saavutti triplaplatinaa. "Iris" on yksi levyn monesta Top 10-hitistä, joihin kuuluvat "Black Balloon", "Slide", "Broadway" ja "Dizzy".
Vuonna 2001 yhtye julkaisi ensimmäisen kokoelmalevynsä, "What I Learned About Ego, Opinion, Art & Commerce". Yhtyeen seuraava levy, "Gutterflower", ilmestyi vuonna 2002 ja se saavutti kultaa. Se sisältää hitit "Here Is Gone", "Sympathy" ja "Big Machine".
4. heinäkuuta 2004 yhtye järjesti kotikaupungissaan Buffalossa ilmaisen ulkoilmakonsertin rankkasateesta huolimatta, jonka voi nähdä myöhemmin samana vuonna julkaistulla DVD:llä nimeltä "Live in Buffalo July 4th 2004". DVD sisältää myös yhtyeen äänittämän coverin Supertramp-yhtyeen kappaleesta "Give A Little Bit". Kyseinen kappale oli Adult Top 40 -listan kärjessä vuonna 2005.


title: Goo Goo Dolls

text: Vuonna 2006 yhtye juhlisti 20-vuotista taivaltaan julkaisemalla seitsemännen pitkäsoittonsa nimeltä "Let Love In", joka sisältää studioversion coverkappaleesta "Give A Little Bit" kuin myös Top 10 -radiohitit "Better Days", "Stay With You" ja levyn nimikkokappaleen "Let Love In". Julkaisemalla "Let Love In" -kappaleen albumin kolmantena singlenä, yhtye saavutti ennätykselliset 12 top 10-hittiä Adult Hot 40 -listalla päihittäen Matchbox 20:n ja Cheryl Crow'n kunnes Matchbox 20 julkaisi Exile on Mainstream-levynsä ja Goo Goo Dolls kappaleen "Before It's Too Late" vuoden 2007 "Transformers"-elokuvan soundtrackiltä jättäen yhtyeet tasoihin.


title: Goo Goo Dolls

text: Marraskuun 13. vuonna 2007 Goo Goo Dolls julkaisi singlekokoelmalevyn "Greatest Hits Volume One: The Singles", joka sisältää yhtyeen kaikki singlet, uuden version kappaleesta "Name" sekä Michael Brauerin remixin kappaleesta "Feel The Silence". 19. elokuuta 2008 toinen greatest hits-levy julkaistiin nimellä "Vol. 2", joka sisältää mm. harvinaisuuksia sekä live-esiintymisen Coloradon Red Rock Amfiteatterissa, joka kuvattiin heidän "Let Love In" -kiertueellaan kesällä 2007.


title: Goo Goo Dolls

text: Vuonna 2008 yhtye ilmoitti levyttävänsä seuraavaa levyään. 2. heinäkuuta 2008 he julkaisivat uuden singlen iTunesiin nimeltä "Real" ja se julkaistiin myös AT&T USA Olympic Team -soundtrackillä. Kappaletta käytettiin myös World Wrestling Entertainmentin "Tribute to the Troops":ssa vuonna 2008. "Real" ei kuitenkaan päätynyt tulevalle levylle, vaan se julkaistiin vain singlenä.


title: Goo Goo Dolls

text: 12. kesäkuuta 2009 yhtye ilmoitti omilla Facebook-sivuillaan, että tulevan levyn tuottajana toimii Tim Palmer.


title: Goo Goo Dolls

text: 15. elokuuta 2009 Robby Takac kirjoitti omalla Twitter-sivullaan, että levy oli miksausta vaille valmis.


title: Goo Goo Dolls

text: 18. syyskuuta 2009 John Rzeznik kertoi Good Day L.A.:n haastattelussa uuden albumin olevan väliaikaisesti nimeltään "Something for the Rest of Us", jonka nimisenä levy lopulta pysyikin.


title: Goo Goo Dolls

text: Vaikka levy piti julkaista jo syksyllä 2009, yhtye kuitenkin ilmoitti palaavansa studioon tammikuussa 2010 tehdäkseen siihen muutoksia ja äänittämään uusia kappaleita.


title: Goo Goo Dolls

text: Huhtikuussa 2010 yhtye aloitti Amerikankiertueen promotoidakseen tulevaa levyään.


title: Goo Goo Dolls

text: Kesällä 2010 julkaistiin levyn ensimmäinen single nimeltä "Home" ja myös kyseisen kappaleen musiikkivideo.


title: Goo Goo Dolls

text: "Something for The Rest of Us" julkaistiin 31. syyskuuta 2010.


title: Goo Goo Dolls

text: Goo Goo Dolls teki Englanninkiertueen marraskuussa 2010.


title: Goo Goo Dolls

text: Levyn toinen single, "Notbroken" ja sen musiikkivideo julkaistiin vuoden 2011 alussa.


title: Goo Goo Dolls

text: 3. tammikuuta 2011 yhtye esiintyi väliajalla Orange Bowlissa ja saman kuun 30. päivänä he esiintyivät Havaijilla järjestetyssä Pro Bowlissa.


title: Goo Goo Dolls

text: Vuoden 2011 helmikuussa yhtye oli Kanadankiertueella.


title: Goo Goo Dolls

text: Yksi heidän uusista kappaleistaan on Transformers: Kuun pimeä puoli -elokuvan soundtrackillä. Kappale on nimeltään "All That You Are".


title: Goo Goo Dolls

text: 13. heinäkuuta he aloittivat kesäkiertueensa PNC Paviljongilta Cincinnatissa, Ohiossa ja soittolista koki valtavan muutoksen. Listalla oli aivan ennenjulkaisematon kappale nimeltään "Last Hot Night in America" ja he myös soittivat "All That You Are" -kappaleen ensimmäistä kertaa livenä. Listalle oli lisätty myös "Something for the Rest of Us" -levyltä kappaleet "Still Your Song" sekä levyn nimikkokappale ja kappaleita, joita yhtye ei ole soittanut aikoihin, kuten "Superstar Car Wash" -levyltä olevat "Fallin' Down", "Cuz You're Gone (mukana 1000 Words)" ja "Lucky Star" sekä "Dizzy Up The Girl" -pitkäsoitolta "January Friend". Koko konsertti lähetettiin suorana radiokanava Rewind 94.9 FM:llä.


title: Stroganovin palatsi

text: Stroganovin palatsi () on arkkitehti Bartolomeo Rastrellin suunnittelema barokkityylinen rakennustaiteen muistomerkki Pietarin keskustassa Venäjällä. Se on rakennettu vuosina 1752–1754.


title: Stroganovin palatsi

text: Palatsin juhlavasti koristellut julkisivut avautuvat Nevski-prospektille ja Moikan rantakadulle. Alkuperäisistä sisätiloista on säilynyt Rastrellin suuri sali, jonka plafondin on maalannut Giuseppe Valeriani. Fjodor Demertsov ja Stroganovien entinen maaorja Andrei Voronihin suunnittelivat klassistisen taulugallerian, kulma- ja arabeskisalin sekä mineraalikabinetin vuosina 1788–1793.


title: Stroganovin palatsi

text: Rakennuksen ensimmäinen omistaja oli Elisabetin ajan hoviylimys paroni Sergei Stroganov. 1700–1800-lukujen vaihteessa se kuului hänen pojalleen kreivi Aleksandr Stroganoville, joka oli merkittävä taiteiden suosija ja Pietarin taideakatemian presidentti. Stroganovien keräämä taidekokoelma siirrettiin lokakuun vallankumouksen jälkeen Eremitaašiin. Toisen maailmansodan pommituksissa vaurioitunutta rakennusta on restauroitu useaan kertaan. Nykyään palatsi toimii Venäläisen taiteen museon näyttelytilana.


title: Stroganovin palatsi

text: Stroganovin palatsin osoite on Nevski prospekt 17. Lähimmät metroasemat ovat Nevski prospekt ja Gostinyi dvor.


title: Ioffe-instituutti

text: Ioffe-instituutti () Pietarissa sijaitseva suuri, Venäjän tiedeakatemian alainen teknillisen fysiikan tutkimuslaitos. Se perustettiin Petrogradissa vuonna 1918 ja oli keskeinen Neuvostoliiton fysiikan tutkimuksessa. Abram Ioffe johti laitosta 1930-luvulta kuolemaansa 1960 asti.


title: Ioffe-instituutti

text: Instituutissa on viisi osastoa


title: Auguste de Montferrand

text: Auguste de Montferrand (koko nimeltään "Henri Louis Auguste Leger Ricard de Montferrand", ; 24. tammikuuta 1786 Pariisin esikaupunki Chaillot – 10. heinäkuuta 1858 Pietari) oli Venäjällä toiminut ranskalainen arkkitehti. Hänen työnsä edustavat siirtymävaihetta myöhäisestä klassismista eklektismiin.


title: Auguste de Montferrand

text: Montferrandin isä oli ratsastuksen opettaja ja isoisä insinööri. Hän opiskeli polyteknisessä koulussa sekä arkkitehtien Charles Percier’n and Pierre Fontainen johdolla Pariisissa. Aleksanteri I kutsui Montferrandin Pietariin, jossa hän toimi hoviarkkitehtina vuodesta 1816 lähtien. Hänen merkittävimpiä töitään ovat Iisakinkirkko, jonka rakentamista hän johti vuodesta 1818, sekä Palatsiaukion keskellä seisova Aleksanterin pylväs (1829–1834). Montferrand suunnitteli myös asuintaloja, Talvipalatsin sisätiloja ja johti Nižni Novgorodin markkina-alueen rakentamista 1850-luvulla.


title: Vuoden ravintola

text: Vuoden ravintola on tunnustus, jonka Suomen Gastronomien Seura on vuodesta 1985 alkaen myöntänyt ansioituneelle ravintolalle.


title: Vuoden ravintola

text: Käytännössä Vuoden ravintola -tunnustus on keskittynyt fine dining -illallisravintoloiden arviointiin ja palkitsemiseen.


title: Vuoden ravintola

text: Vuoden ravintola on Suomen Gastronomien Seuran antama huomionosoitus, joka ei välttämättä kohdistu Suomen parhaaseen ravintolaan. Valituksi tullut ravintola edustaa valinnan tehdeiden mielestä kokonaisuutena mainiosti gastronomisia arvoja, osaamista ja asiakkaan huomioimista. Seura arvostaa hyvistä raaka-aineista hyvin valmistettua omaleimaista ruokaa, hyvää palvelua, hyvää hinta-laatusuhdetta, tasaista laatua ja asiakkaan arvostamista.


title: Vuoden ravintola

text: Ravintola ei ole tähdenlento, vaan toiminut samalla liikeidealla mielellään jo muutaman vuoden taloudellisesti kannattavasti. Lounaalla, illallisella ja juhlapäivinä avoinna oleminen lasketaan eduksi, samoin keittiömestarin ja salin puolesta vastaavien pitkäjänteinen sitoutuminen ravintolaan.


title: Vuoden ravintola

text: Arvioita tehdessä gastronomit tarkastelevat kuutta eri gastronomista osaamisaluetta. Painoarvoltaan tärkeimmät ovat ruoan herkullisuus ja keittotaidon korkealuokkaisuus, mutta lähes yhtä tärkeänä painotetaan palvelun laatua, salityöskentelyä ja ravintolan juomavalikoimaa. Arvioinnissa huomioidaan myös, miten ravintola on kehittänyt suomalaista ruoka- ja ravintolakulttuuria, sekä millainen ravintolan sisustus ja ilmapiiri on. Arvioitavana on lähes 70 yksityiskohtaa.


title: Vuoden ravintola

text: Arviointikäynnistä kirjoitetaan raportti ja ravintolan tasokkuus edellä mainituilla kuudella osa-alueella pisteytetään asteikolla 1–10. Arviointikäynnin lisäksi myös muut kokemukset kyseisestä ravintolasta otetaan huomioon. Pisteytyksen avulla finaaliin valitut ravintolat saadaan järjestykseen. Piste-erot ovat usein pieniä, jolloin valinta-keskustelussa kiteytetään kärkiravintoloiden perustelut. Poikkeavat näkemykset ja kokemukset käydään huolella läpi päätöstä tehdessä.


title: Vuoden ravintola

text: Vuoden ravintolaksi on nimetty seuraavat ravintolat:


title: Nikolai Morozov

text: Nikolai Aleksandrovitš Morozov (, 7. heinäkuuta 1854 nykyisen Jaroslavlin alueen Nekouzin piirin Borok – 30. heinäkuuta 1946 Borok) oli venäläinen vallankumouksellinen narodnikki, kirjailija ja tiedemies.


title: Nikolai Morozov

text: Nikolai Morozov oli kartanonherran ja maaorjanaisen poika. Vuonna 1874 hän liittyi tšaikovskilaiseen narodnikkikerhoon ja levitti vallankumouksellista propagandaa talonpoikien keskuuteen. Saman vuoden lopulla hän matkusti Geneveen. Palattuaan Venäjälle hänet pidätettiin, mutta vapautettiin ns. 193:n oikeudenkäynnissä. Vuonna 1878 Morozov liittyi Zemlja i voljaan ja toimi vuodesta 1879 lähtien Narodnaja voljan toimeenpanevan komitean jäsenenä. Seuraavan vuoden alussa hän matkusti ulkomaille ja tutustui Lontoossa Karl Marxiin. Yrittäessään palata laittomasti Venäjälle hän joutui pidätetyksi. Ns. 20:n oikeudenkäynnissä vuonna 1882 Morozov tuomittiin elinkaudeksi vankeuteen. Hän kärsi rangaistusta Pähkinälinnan vankilan eristyssellissä vuoteen 1905 saakka.


title: Nikolai Morozov

text: Morozovin ensimmäinen runokokoelma "Iz-za rešetki" (”Ristikon takaa”) julkaistiin Genevessä vuonna 1877. Hänen Pähkinälinnan vankilassa kirjoittamansa vallankumousrunot julkaistiin kokoelmina "Iz sten nevoli" (”Vankilan seinien sisältä”, 1906) ja "Zvjozdnyje pesni" (”Tähtien lauluja”, 1910). Jälkimmäisen kirjan takia Morozov sai vuonna 1911 vuoden pituisen vankilatuomion. Muistelmateos "Povesti mojei žizni" (”Elämäni tarinat”, 1916–1918) kertoo Venäjän vallankumousliikkeen historiasta. Vuodesta 1918 lähtien aina kuolemaansa saakka Morozov toimi Lesgaftin luonnontieteellisen instituutin johtajana. Hän on kirjoittanut lukuisia tutkimuksia eri tieteenaloilta. Morozovin etupäässä astronomisiin ilmiöihin perustuvat yritykset tulkita uudelleen ihmiskunnan ja kristinuskon historiaa ovat tieteellisesti kestämättömiä. Nikolai Morozov oli ensimmäinen venäläinen tiedemies joka teoksessaan "Христос. История человечества в естественнонаучном освещении" alkoi epäillä, että perinteisissä historiallisissa aikajanoissa on niin sanotusti ilmaa välissä eli maailmanhistoria olisikin oletettua lyhyempi. Morozov päätteli, että Jeesuksen historiallinen prototyyppi oli Basileios Suuri ja että Jeesus ristiinnaulittiin vuonna 368. Morozovin jälkeen samaan asiaan paneutui venäläinen matemaatikko Anatoli Fomenko, joka siirsi historiankirjoitusta vielä seitsemänsataa vuotta lisää ("Uusi kronologia").


title: Nikolai Morozov

text: Nikolai Morozovin mukaan on nimetty pienplaneetta Morosovia, kuun kääntöpuolen kraatteri sekä Leningradin alueen Seuloskoin piirissä sijaitseva Pähkinälinnan ruutitehtaan taajama. Hänet on palkittu Leninin ja työn punaisen lipun kunniamerkeillä.


title: GIRD-X

text: GIRD-X oli vuodesta 1928 alkaen kehitetty toinen neuvostoliittolainen raketti, jossa käytettiin nestemäistä ajoainetta. Sen kehittivät GIRD-organisaatiossa toimivat Sergei Koroljov ja Fridrih Tsander. Se oli GIRDin 10. projekti.


title: GIRD-X

text: Moottorin massa oli 29,5 kg, josta 8,3 kg ajoainetta. Ajoaine oli 78 prosenttista etyylialkoholia ja nestehappea. Se tuotti 885 N työntövoiman. Sen ominaisimpulssi oli 1590–1715 Ns/kg.


title: GIRD-X

text: Ensilento tapahtui 25. marraskuuta 1933 Nahabinossa, ja sen aikana kone nousi 150 metrin korkeuteen.


title: Nassim Akrour

text: Nassim Akrour (, s. 10. heinäkuuta 1974 Courbevoie, Ranska) on ranskalais-algerialainen jalkapalloilija, pelipaikaltaan hyökkääjä. Hän edustaa Ligue 2:ssa pelaavaa Istresia.


title: Nassim Akrour

text: Akrour on edustanut Algeriaa vuosien 2002 ja 2004 Afrikan-mestaruuskisoissa. Hän teki ensimmäisen maajoukkuemaalinsa ystävyysottelussa Beniniä vastaan 14. tammikuuta 2002.


title: Nikita Muravjov

text: Nikita Mihailovitš Muravjov (; 30. heinäkuuta 1796 Moskova – 10. toukokuuta 1843 nykyisen Irkutskin alueen Irkutskin piirin Urikin kylä) oli venäläinen upseeri ja dekabristi.


title: Nikita Muravjov

text: Nikita Muravjov opiskeli Moskovan yliopistossa. Vuodesta 1813 lähtien hän palveli armeijassa, osallistui taisteluihin Dresdenin ja Leipzigin lähellä ja asui myöhemmin Pariisissa. Muravjov oli yksi dekabristien "Sojuz spasenija" ja "Sojuz blagodenstvija" -järjestöjen perustajista ja kuului pohjoisen dekabristiseuran johtoon. Hän kannatti tasavaltalaista valtiojärjestystä ja laati ehdotuksen Venäjän perustuslaiksi.


title: Nikita Muravjov

text: Dekabristikapinan aikana Muravjov oli maaseudulla, mutta joutui pian vangituksi ja suljetuksi Pietari-Paavalin linnoitukseen. Hän sai kuolemantuomion, joka muutettiin 20 vuoden pakkotyörangaistukseksi. Hän oli rangaistusvankina Nertšinskin kaivoksilla ja vuodesta 1835 lähtien karkotettuna Irkutskin läänissä.


title: Andrei Mihailov

text: Andrei Aleksejevitš Mihailov (, 1773–1849) oli venäläinen klassismin ajan arkkitehti. Hänestä käytetään usein nimitystä ”Mihailov Toinen” erotuksena veljestään, arkkitehti Aleksandr Mihailovista.


title: Andrei Mihailov

text: Andrei Mihailov opiskeli Pietarin taideakatemiassa vuosina 1779–1794. Vuonna 1800 hänet nimitettiin akateemikoksi, vuodesta 1808 lähtien hän toimi akatemian professorina ja vuosina 1823–1831 sen rehtorina. Mihailovin tärkeimpiä töitä Pietarissa ovat Pyhän Katariinan kirkko Vasilinsaarella, Sadovaja-kadun komendantinvirasto sekä Jusupovin ja Bobrinskin palatsien uudelleen rakentaminen. Vuosina 1821–1825 Mihailov osallistui Iisakinkirkon suunnitteluun.


title: Avraam Melnikov

text: Avraam (Abram) Ivanovitš Melnikov (: 10. elokuuta 1784 Rampova – 13. tammikuuta 1854 Pietari) oli venäläinen arkkitehti. Hänen työnsä edustavat myöhäistä empiretyyliä.


title: Avraam Melnikov

text: Avraam Melnikov opiskeli Pietarin taideakatemiassa Andrejan Zaharovin johdolla. Vuonna 1812 hänestä tuli akateemikko, vuodesta 1818 lähtien hän toimi taideakatemian professorina ja vuodesta 1843 sen rehtorina. Melnikovin tärkein työ Pietarissa on Nikolaoksen vanhauskoisten kirkko (1820–1826). Hän rakensi myös useita yksityistaloja ja osallistui Iisakinkirkon suunnitteluun.


title: Päistärkoit

text: Päistärkoit (Eriocraniidae) on pieni perhosten heimo. Ne ovat alkeellisin imukärsällisten perhosten ryhmä. Joissakin lähteissä päistärkoit liitetään osalahkoon Dacnonympha yhdessä Acanthopteroctetidae-heimon kanssa, mutta jälkimmäiset kuulunevat lähemmäs "kehittyneempiä" perhosia.


title: Päistärkoit

text: Päistärkoiden levinneisyys on holarktinen ja lajeja tunnetaan yhteensä vain 24. Kaikki lajit ovat pieniä, metallinkiiltoisia ja päiväaktiivisia perhosia, joiden lentoaika sijoittuu yleensä keväälle. Siipiväli on aina alle 15 mm ja lepäävä perhonen pitää siipiään vartalon sivuilla kattolaskuisesti. Siipisuonitus on etu- ja takasiivissä samanlainen. Tunnusomainen piirre on jalkojen säärissä olevien okien määrä, joka on kaikilla lajeilla 0-1-4. Yhdistäviä tuntomerkkejä on myös aikuisen perhosen genitaaleissa sekä siipisuomujen rakenteessa. Toukka on täysin jalaton.


title: Päistärkoit

text: Päistärkoit eivät käy kukilla, mutta juovat imukärsällään nestettä mm. puiden mahlaa vuotavista vioittumista. Naaras munii munat veitsimäisellä munanasettimellaan lehtien sisään ja toukat elävät lehtimiinaajina erityisesti pyökkimäisten puiden (lahko "Fagales") lehtien sisällä. Vain muutamat lajit pajuilla tai ruusukasveilla. Toukan lehtimiinaan jättämä ulostevana on ryhmälle tunnusomainen. Toukkavaihe on lyhytkestoinen ja täysikasvuinen toukka pudottautuu maahan alkukesästä ja koteloituu maan alle tekemänsä kotelokopan sisään. Kotelo talvehtii.


title: Päistärkoit

text: Suomesta päistärkoilajeja tunnetaan seitsemän


title: Dukla Praha

text: Dukla Praha on tšekkiläinen jalkapalloseura Prahasta.


title: Dukla Praha

text: Seura voitti Tšekkoslovakian mestaruuden yksitoista kertaa. Vuonna 1994 seura tippui pääsarjasta taloudellisten ongelmien takia kolmannelle sarjatasolle. Kaksi vuotta myöhemmin seuran yhdistettiin FC Příbramin kanssa, jonka jälkeen se muutti Příbramiin. Myöhemmin Dukla Dejvice otti käyttöönsä Dukla Prahan värit ja seura perustettiin uudelleen.


title: Andreas Bernard

text: Andreas Bernard (s. 9. kesäkuuta 1990 Bolzano, Italia) on italialainen jääkiekkomaalivahti, joka pelaa SM-liigajoukkue Porin Ässissä. Hän on liigan kaikkien aikojen eniten runkosarjaotteluita pelannut ulkomaalaismaalivahti.


title: Andreas Bernard

text: Bernard syntyi Egnassa, mutta kasvoi Caldaron kaupungissa. Hän meni paikalliseen luistelukouluun 4-vuotiaana. 13-vuotiaana Bernard siirtyi HC Neumarkt/Egnaan, jossa hän voitti yhden C-junioreiden Italian-mestaruuden. Bernard debytoi Neumarktin miesten joukkueessa, Italian toiseksi korkeimmalla sarjatasolla Serie A2:ssa vain 16-vuotiaana kaudella 2006–2007. Kaudella 2008–2009 hän pelasi sekä toisessa Serie A2 -seurassa SV Kaltern/Caldarossa että debytoi Italian pääsarja Serie A:n HC Bolzanossa. Bernard toimi Bolzanossa lähinnä kakkosmaalivahtina Pasi Häkkiselle ja sai torjuntavastuuta neljässä ottelussa. Hän voitti kauden päätteeksi Italian-mestaruuden. Bernard voitti kauden aikana myös Italian Cupin ja edusti Bolzanoa myös Continental Cupissa.


title: Andreas Bernard

text: Kauden 2008–2009 jälkeen Bolzanon päävalmentajana toiminut Jari Helle houkutteli Bernardin Suomeen ja hän siirtyi try-outille Saimaan Pallon A-nuoriin. Heinäkuussa 2009 Bernard teki 2+1-vuotisen sopimuksen SaiPan SM-liigajoukkueen kanssa. Hän oli lähtökohtaisesti SaiPan kolmosmaalivahti ja pelasikin koko kauden A-nuorissa. Bernard aloitti myös kauden 2010–2011 joukkueen kolmosmaalivahtina ja A-nuorten ykkösmaalivahtina. Hän pääsi Ville Hostikan loukkaantumisten myötä muutamiin otteluihin luukkuvahdiksi.


title: Andreas Bernard

text: 23. marraskuuta 2010 Bernard teki liigadebyyttinsä TPS:ää vastaan, kun SaiPan ykkösmaalivahti Jere Myllyniemi oli kuumeessa. Joukkue hävisi ottelun 2–3. Bernard torjui yhteensä 34 kertaa ja hänet palkittiin "Ilta-Sanomien" kahden tähden tähtipelaajana. Bernard torjui SM-liigauransa ensimmäisen nollapelin hänen kolmannessa ottelussaan 27. marraskuuta 2010 Pelicansia vastaan. SaiPan sankariksi noussut ja 31 laukausta torjunut Bernard palkittiin "Ilta-Sanomien" kolmen tähden tähtipelaajana. Yhteensä hän pelasi neljä runkosarjaottelua SM-liigassa. Maaliskuussa 2011 Bernard käytti optionsa ja teki vuoden mittaisen jatkosopimuksen SaiPan kanssa. Kaudella 2011–2012 hän jäi kuitenkin vähälle vastuulle ja torjui vain kuudessa ottelussa. Bernard pelasi kauden aikana myös yhden ottelun lainalla Suomi-sarjajoukkue Rovaniemen Kiekossa tammikuussa 2012.


title: Andreas Bernard

text: Kaudeksi 2012–2013 Bernard siirtyi vuoden mittaisella sopimuksella Mestis-joukkue Mikkelin Jukureihin. Hän nousi joukkueen ykkösmaalivahdiksi ja Bernardilla oli koko sarjan paras torjuntaprosentti (92,6) ja päästettyjen maalien keskiarvo (1.92), kuten myös kevään 2013 pudotuspeleissä (T% 95,0 ja PMK 1.40). Hän voitti kauden päätteeksi Mestiksen-mestaruuden, mutta liigakarsinnat vei kuitenkin Tampereen Ilves otteluvoitoin 4–1. Bernard palkittiin kauden päätteeksi Mestiksen parhaana maalivahtina Pasi Nurminen -palkinnolla ja valittiin ensimmäiseen tähdistökentälliseen.


title: Andreas Bernard

text: Bernard palasi kaudeksi 2013–2014 kaksivuotisella sopimuksella SaiPaan. Hän aloitti pääasiassa Jussi Markkasen kakkosmaalivahtina ja torjui kauden aikana 14 runkosarja- ja kahdessa playoff-ottelussa. Bernard pelasi kauden aikana myös yhteensä kuusi Mestis-ottelua lainalla Savonlinnan Pallokerhon ja KooKoon paidoissa. Kaudella 2014–2015 hän pelasi SaiPassa 17 runkosarja- ja neljä playoff-ottelua. Bernard kantoi osaksi Markkasen vaivojenkin vuoksi suurimman osan joukkueen torjuntavastuusta pudotuspeleissä. Hän pelasi kauden aikana myös kaksi Mestis-ottelua lainalla Heinolan Peliitoissa tammikuussa 2015.


title: Andreas Bernard

text: Kaudeksi 2015–2016 Bernard siirtyi 1+1-vuotisella sopimuksella Porin Ässiin. Lokakuun 2015 lopulla seura käytti hänen sopimuksessaan olleen option ja teki vuoden mittaisen jatkosopimuksen Bernardin kanssa. Hän nousi kauden mittaan osaksi myös Ari Ahosen syyskauden loukkaantumisen myötä Ässien ykkösmaalivahdiksi ja pelasi runkosarjassa 43 ottelua torjuen neljä nollapeliä. Kaudella 2016–2017 Bernard jatkoi Ässien pääasiallisena vastuunkantajana ja torjui runkosarjassa taas neljä nollapeliä. Joulukuussa 2016 Bernard teki joukkueen kanssa kaksivuotisen jatkosopimuksen.


title: Andreas Bernard

text: Bernard torjui kaudella 2017–2018 runkosarjassa JYPin Jussi Olkinuoran ohella eniten voittoja (21) varsinaisella peliajalla. Kaudella 2018–2019, 16. lokakuuta 2018 Helsingin IFK:ta vastaan hän pelasi liigauransa 190. runkosarjaottelun, joilla Bernard sivusi Scott Langkow'n ennätystä SM-liigan kaikkien aikojen eniten runkosarjaotteluita pelanneena ulkomaalaismaalivahtina.


title: Andreas Bernard

text: Bernard edusti Italiaa MM-kilpailuissa vuosina 2012, 2014 ja 2017. Ensimmäisessä turnauksessa hän toimi lähinnä joukkueensa kolmosmaalivahtina ja toimi vain yhdessä ottelussa luukkuvahtina. Vuoden 2014 turnauksessa Bernard pelasi yhden erän alkulohkossa 16. toukokuuta 2014 Kanadaa vastaan, kun hänet vaihdettiin Italian maaliin ottelun kolmanteen erään Daniel Bellissimon tilalle. Bernard torjui 11 kertaa ja päästi yhden maalin. Vuoden 2017 turnauksessa hän toimi joukkueensa pääasiallisena ykkösmaalivahtina pelaten viisi ottelua. Valmennus valitsi Bernardin Italian yhdeksi kolmesta parhaasta pelaajasta.


title: Andreas Bernard

text: Bernard pelasi myös IA-divisioonan MM-kilpailuissa vuosina 2013, 2015, 2016 ja 2018, joista vuosien 2013, 2016 ja 2018 turnaukset päättyivät hopeaan sekä Italian sarjanousuun pääsarjatason MM-kilpailuihin. Vuoden 2015 turnauksessa Bernard valittiin joukkueensa parhaaksi pelaajaksi. Hän pelasi myös Pyeonchangin olympiakisojen 2018 karsinnoissa.


title: Andreas Bernard

text: Bernard oli Italian ykkösmaalivahti alle 20-vuotiaiden I-divisioonan MM-kilpailuissa vuosina 2009 ja 2010. Hänet valittiin molemmissa turnauksissa parhaaksi maalivahdiksi. Vuonna 2010 Italian alle 20-vuotiaiden maajoukkue pelasi kaikkien aikojen parasta turnaustaan. Turnauksen avausottelussa Bernard torjui Italialle historian ensimmäisen voiton Valko-Venäjästä junioreiden maajoukkueessa. Lopulta Italia voitti B-lohkon pronssia. Bernard pelasi myös alle 20-vuotiaiden II-divisioonan MM-kilpailuissa vuonna 2008 voittaen A-lohkon hopeaa.


title: Andreas Bernard

text: Bernard pelasi alle 18-vuotiaiden I-divisioonan MM-kilpailuissa vuosina 2007 ja 2008. Bernard edusti Italiaa myös jääkiekon MM-kilpailuissa vuonna 2017. Italia kuitenkin tippui ensi kaudeksi 1. divisioonaan jäätyään viimeiseksi pääsarjassa.


title: Andreas Bernard

text: Bernardin isoveljet Manfred ja Anton ovat pelanneet myös jääkiekkoa. Manfred pelasi maalivahtina Italian alemmissa sarjoissa ja Anton pelaa hyökkääjänä HC Bolzanossa ja on edustanut myös Italiaa miesten arvokisoissa. Lisäksi heidän äitinsä on pelannut jääkiekkoa.


title: Andreas Bernard

text: Andreas Bernard puhuu myös sujuvaa suomea.


title: Gröningen

text: Gröningen on kaupunki Börden piirikunnassa Saksi-Anhaltissa, Saksassa.


title: Armas Pärssinen

text: Armas Antti Pärssinen () oli suomalainen jääkäriluutnantti. Hän oli jääkäriaktivisti, joka sai maksaa aktivismistaan vankilatuomiolla Pietarilaisessa vankilassa. Hän osallistui myös Suomen sisällissotaan joukkueenjohtajana Karjalan rintamalla. Myöhemmin hän loi uransa oikeuslaitoksessa.


title: Armas Pärssinen

text: Hänen vanhempansa olivat kauppias Antti Pärssinen ja Anna Jaatinen. Hän kirjoitti ylioppilaaksi Sortavalan reaalilyseosta vuonna 1907 ja liittyi Karjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907-1914 ja suoritti juridis-filosofisen tutkinnon vuonna 1909 ja oikeustutkinnon vuonna 1914 sekä sai varatuomarin arvon vuonna 1919.


title: Armas Pärssinen

text: Opiskelujen päätyttyä Pärssinen toimi asianajajana Sortavalassa. Pärssinen sai kotikasvatuksenaan perustuslaillisenkasvatuksen ja hänellä oli jo nuorena taipumus politikointiin. Hän liikkuikin jo nuorena piireissä, joissa muun muassa tosissaan suunniteltiin Bobrikoffin surmaamista, jonka sitten Eugen Schauman täytäntöön pani. Hän tutusti jääkäriliikkeeseen kun hänen hyvä ystävänsä Antti Haikonen tutustutti hänet jääkärivärväykseen, jota hän ryhtyikin innolla hoitamaan Karjalassa. Hänen epäonnekseen hänen toimintansa tuli ilmi ja hänet pidätettiin matkallaan Viipurissa 16. toukokuuta 1916. Viipurista hänet siirrettiin heinäkuun alussa Pietariin Špalernajan vankilaan. Špalernajasta hän vapautui muiden kalterijääkärien tavoin Venäjän vallankumouksen pyörteissä.Auer 1935: 128-152.


title: Armas Pärssinen

text: Vankilasta vapauduttuaan Pärssinen matkusti Kemin kautta Ruotsiin ja jatkoi matkaansa Tukholmaan, jossa hän tapasi Rafael Erichin ja vapaaherra A. von Bonsdorffin, joiden kanssa hän matkusti Saksaan. Saksassa hän liittyi vapaaehtoisena sotilaskoulutusta antavan Jääkäripataljoona 27:n täydennysjoukkoon huhtikuussa 1917. Pataljoonasta hänet komennettiin kesäkuussa 1917 Saksan meriesikunnan räjäytyskursseille Berliiniin, josta hänet lähetettiin edelleen elokuussa vuonna 1917 Suomeen antamaan opetusta räjähdysaineiden valmistamisessa.Tosin kyseistä tehtävää hän ei koskaan suorittanut, koska hän ei saanut toimintaohjeita Saksasta, mutta sen sijaan hän auttoi Sortavalan alueelle saapuvia karanneita Saksalaisia sotavankeja pakenemaan takaisin Saksaan.


title: Armas Pärssinen

text: Pärssinen osallistui sisällissodan aattona suojeluskuntien aseistamiseen ja valmistelutöihin. Sisällissodan aikana hän toimi aluksi vankileirin päällikkönä Sortavalassa ja myöhemmin vartiokomppanian päällikkönä Antreassa. Helmikuun puolivälissä hänet siirrettiin joukkueenjohtajaksi Raudun rintamalle joukkueenjohtaja Karjalan IV pataljoonaan ja myöhemmin Karjalan 1. rykmentin 3. pataljoonan 3. komppaniaan. Hän osallistui sisällissodan taisteluihin Raudussa, missä hän haavoittui ensin 15. maaliskuuta 1918 ja toistamiseen 30. maaliskuuta 1918.


title: Armas Pärssinen

text: Sisällissodan päätyttyä Pärssinen palveli Sortavalan alue-esikunnan päällikön apulaisena ja myöhemmin päällikkönä. Hän erosi armeijasta 31. heinäkuuta 1918 ja työskenteli sen jälkeen asianajajana Sortavalassa. Hän toimi vuosina 1918-1919 kuusi kuukautta Sortavalan tuomiokunnan ja vuonna 1931 yhden kuukauden Kurkijoen sekä Salmin tuomiokunnan väliaikaisena tuomarina. Lisäksi hän toimi Sortavalan piirin nimismiehenä vuosina 1918-1919. Seuraavaksi hän siirtyi Rannikkotykistörykmentin sotatuomariksi, jossa tehtävässä hän toimi 1. tammikuuta - 8. marraskuuta 1919 välisen ajan. Sotatuomarin tehtävistä hän siirtyi kutsuntatoimiston sihteeriksi, jossa toimessa hän oli 23. lokakuuta 1923 saakka, jonka jälkeen hän toimi Sortavalan kaupungin virkaa tekevänä pormestarina ja jatkoi pormestarin sijaisuuksia kesäisin aina vuoteen 1930 saakka. Muuten hän toimi vuonna valtion majoitusasiamiehenä ja toimi kihlakunnanoikeuden puheenjohtajana useilla paikkakunnilla muun muassa Sortavalassa, Ruskealassa, Salmissa, Suojärvellä, Kurkijoella, Parikkalassa ja Repolassa.


title: Armas Pärssinen

text: Pärssinen osallistui talvisotaan Sortavalan varuskunnan komendanttina. Jatkosodan puhjettua hänet komennettiin komendantiksi 7. Divisioonan esikuntaan. Divisioonan esikunnasta hänet siirrettiin myöhemmin I Armeijakunnan sotavankileirin päälliköksi, jossa tehtävässä hän oli vuoteen 1942 saakka. Sotavankileiriltä hänet siirrettiin hetkeksi joukkueenjohtajaksi 7. Sotapoliisikomppaniaan, josta hänet siirrettiin edelleen toimistoupseeriksi Sotavankileiri 5:een ja edelleen Sotavankileiri 51:een. Vuonna 1942 hänet vapautettiin aseellisesta palveluksesta ja sen jälkeen hän työskenteli asianajotoimisto Bromssin palveluksessa Joensuussa. Vuonna 1945 hän toimi Joensuun kenttäoikeuden puheenjohtajana. Hänet haudattiin Joensuuhun.


title: Niva (lehti)

text: Niva () oli Pietarissa Venäjällä vuosina 1870–1918 ilmestynyt kuvitettu viikkolehti. Se oli aikanaan Venäjän laajalevikkisin aikakauslehti (vuonna 1900 lehden levikki oli 235 000 kappaletta). Julkaisijana toimi Adolf Marx ja myöhemmin Marxin kustannusliike. Vuosina 1894–1916 ilmestyi erillinen kaunokirjallinen liite. Vuodesta 1891 lähtien lehden liitteinä julkaistiin myös venäläisten kirjailijoiden koottuja teoksia.


title: Fabio Celestini

text: Fabio Celestini (s. 31. lokakuuta 1975 Lausanne, Sveitsi) on sveitsiläinen jalkapalloilija, pelipaikaltaan puolustava keskikenttäpelaaja. Hän edustaa sveitsiläistä Lausanne-Sportia.


title: Fabio Celestini

text: Celestini aloitti ammattilaisuransa kasvattajaseurassaan Lausanne-Sportissa, jossa hän voitti Sveitsin cupin kahdesti peräkkäin vuosina 1998–1999. Hän oli molemmissa loppuotteluissa joukkueensa avauskokoonpanossa – samoin vuonna 2000, jolloin Lausanne oli loppuottelun häviävänä osapuolena.


title: Fabio Celestini

text: 2000-luvun alussa Celestini pelasi Ranskan Ligue 1:ssä kahden kauden ajan sekä Troyes’ssa että Marseillessa. Jälkimmäisen kanssa hän ylsi kaudella 2003–2004 UEFA-cupin loppuotteluun, jossa hän tuli vaihdosta kentälle viime minuuteiksi.


title: Fabio Celestini

text: Kauden 2004–2005 Celestini edusti Espanjan Primera Divisiónin Levantea, jonka pudottua alemmalle sarjatasolla hän siirtyi Getafeen. Getafessa hän ei ollut kautta 2006–2007 lukuun ottamatta kiistaton avauskokoonpanon pelaaja, mutta pelasi viiden kauden aikana yli 100 liigaottelussa. Kauden 2007–2008 UEFA-cupissa hän pelasi kymmenessä ottelussa, kun Getafe eteni puolivälieriin. Joukkue ylsi myös kahdesti Espanjan cupin loppuotteluun vuosina 2007–2008.


title: Fabio Celestini

text: Celestinin sopimus Getafen kanssa päättyi kauteen 2009–2010, jonka jälkeen hän palasi Lausanneen.


title: Fabio Celestini

text: Sveitsin maajoukkueessa Celestini on pelannut 35 ottelua vuosina 1998–2007. Hän kuului joukkueen kokoonpanoon vuoden 2004 EM-kilpailuissa, jossa hän esiintyi kahdessa ottelussa. Kilpailuiden karsinnoissa hän teki viime hetken voittomaalin vierasottelussa Irlantia vastaan.


title: Tuntia

text: Tuntia () on historiallinen kaupunginosa ja yksi Pietarin Nevan piirin kunnallishallintoalueista Venäjällä. Se sijaitsee Nevan etelärannalla Murzinkan ja Venjoen välillä.


title: Tuntia

text: Paikkakunta on saanut alkunsa Pietari I:n vuonna 1716 perustamasta kalastajakylästä. 1800–1900-lukujen vaihteessa se oli yksi Pietarin lähiseutujen suurimmista asutuksista. Vuonna 1906 rakennettiin Tuntian kautta Vologdaan johtanut rautatie. 1980-luvulta lähtien seudulle on rakennettu suuria lähiöitä. Vuonna 1984 avattiin Rybatskojen metroasema.


title: Captain Beyond (albumi)

text: Captain Beyond on samannimisen yhtyeen esikoisalbumi vuodelta 1972. Yhtyeen jäsenet tulivat varsin nimekkäistä yhtyeistä (Iron Butterfly, Deep Purple, Johnny Winter), mutta albumi ei kuitenkaan saanut kaupallista menestystä. Albumin arvostus on kuitenkin kohonnut vuosien aikana, ja yleisesti albumia pidetään yhtyeen parhaana. Musiikillisesti albumia voidaan kuvata proge-vaikutteiseksi hard rockiksi. Alkuperäinen Yhdysvaltain vinyylipainos ilmestyi 3D-kannella.


title: Daniel Sondell

text: Daniel Sondell (s. 1. maaliskuuta 1984 Uumaja, Ruotsi) on ruotsalainen jääkiekkoilija. Pelipaikaltaan Sondell on puolustaja.


title: Daniel Sondell

text: Sondellin pelityyli on rauhallinen ja varma. Kesken kauden hän siirtyi Lappeenrantalaiseen Saimaan Palloon. Hän toi SaiPan ylivoimapeliin rauhallisuutta. Kyseisellä kaudella hän teki 16 ottelussa yhden maalin ja 12 syöttöpistettä. Jäähyillä Sondellin ei ole tapana istua, sillä hänelle on merkitty kautena 2009–2010 vain 4 jäähyä.


title: Daniel Sondell

text:
Sondellilla oli sopimus SaiPan kanssa kaudesta .
Toukokuussa 2011 julkaistiin Sondellin ja Ruotsin toiseksi korkeimmalla sarjatasolla HockeyAllsvenskanissa pelanneen Rögle BK:n välinen kolmevuotinen pelaajasopimus.


title: Visp

text: Visp (, wallisinsaksaksi: "Fischp") on kaupunki ja Vispin hallintoalueen () keskus Wallisin kantonissa, Etelä-Sveitsissä. Vuoden 2015 lopussa kaupungin väkiluku oli 7 665.


title: Visp

text: Visp on Ylä-Wallisin () kaupan ja teollisuuden keskus sekä alueen suurin kaupunki. Kaupungin suurin työnantaja on kemianyhtiö Lonza (2 700 työntekijää).


title: Visp

text: Maantieteellisesti kaupunki sijaitsee kohdalla, jossa Mattertalin ja Saastalin laaksot yhdistyvät Vispertalin kautta Rhônen laaksoon ja Vispajoki yhdistyy Rhôneen. Kaupungin pohjoispuolen vuoret kuuluvat Bernin Alppeihin ja eteläpuolella sijaitsevat Valaisin Alpit.


title: Visp

text: Visp on tärkeä liikenteen solmukohta, josta kuljetaan muun muassa Zermattiin ja Saas-Feehen sekä muihin retkeily- ja laskettelukohteisiin.


title: Visp

text: Visp on tärkeä rautateiden risteysasema. Vispin kautta kulkee arkisin noin 250 matkustajajunaa neljään eri suuntaan:


title: Visp

text: Vispistä lähtee 11 postiautoreittiä.


title: Visp

text: Itä-länsi-suunnassa kaupungin läpi kulkee Rhônen laakson myötäinen valtatie N9. Rakenteilla on uusi moottoritie (Autobahn A9), joka ohittaa Vispin yli 10-kilometrisessä tunnelissa etelän puolelta..


title: Visp

text: Vispiläinen jääkiekkoseura EHC Visp pelaa Sveitsin toiseksi korkeimmalla sarjatasolla National League B:ssä.


title: Tokai AST-33

text: Tokai AST-33 on Tokain valmistama Fender Stratocaster -tyyppinen edullinen sähkökitaramalli. Osiin kuuluu kolme mikrofonia sekä ruusupuinen otelauta. Kitaraa käyttävät etenkin aloittelevat kitaristit.


title: Palliatiivinen hoito

text: Oireita lievittävä eli palliatiivinen hoito on parantumattomasti sairaan potilaan ja hänen läheistensä aktiivista ja kokonaisvaltaista hoitoa, jossa oireita ja kärsimystä lievitetään lääkkeiden ja henkisen tuen avulla. Parantumattomasti sairas saattaa tarvita oireita lievittävää hoitoa kuukausien tai vuosien ajan. Palliatiivisen hoidon päämääränä on kuolevan ja hänen läheistensä mahdollisimman hyvä elämänlaatu. Saattohoito on osa palliatiivista hoitoa. Hoidon katsotaan nykykäsityksen mukaan jatkuvan potilaan kuoleman jälkeen omaisten surutyön tukemisella.


title: Palliatiivinen hoito

text: Palliatiivisen hoidon määritelmään liittyy englannin kielen sana "palliate". Kyseinen sana tarkoittaa suomennettuna lähinnä helpottamista, lievittämistä ja tuskan vähentämistä.


title: Palliatiivinen hoito

text: Ennen 1900-luvulla tapahtunutta huomattavaa lääketieteen kehitystä parantumattomasti sairaiden potilaiden lähestyvän kuoleman siirtäminen merkittävässä määrin ei ollut mahdollista. Niinpä lääkärien ja hoitajien tehtävänä katsottiin olevan lähinnä oireiden lievittäminen sekä kuolevan henkilön ja tämän läheisten lohduttaminen.


title: Palliatiivinen hoito

text: Lääketieteen kehittyessä aiemmin kuolemaan johtaneista sairauksista yhä useampia opittiin hoitamaan siten, että potilas parantui kokonaan ja välitön kuoleman uhka siirtyi vuosien päähän. Toisaalta kuolema on väistämätön, ja osa sairauksista edelleenkin johtaa elämän päättymiseen. Elämää ei siis ole mahdollista jatkaa loputtomiin. 1960-luvulla tämä ristiriita johti mm. Isossa-Britanniassa yhteiskunnalliseen keskusteluun kuolemisen tavasta. Ihmiset olivat huolissaan elämänsä päättymisestä mahdollisesti vasta pitkällisen ja kärsimystä tuottavan kamppailun jälkeen, jota lääkärit olisivat vielä tarpeettomasti (tai jopa potilaan tahtoa vastaan) pitkittäneet.


title: Palliatiivinen hoito

text: Käyty yhteiskunnallinen keskustelu johti Britanniassa ns. "hospice"-liikkeen syntyyn ja ensimmäisten saattohoitokotien perustamiseen. Saattohoidossa tähdättiin parantumattomasti sairaiden potilaiden arvokkuuden säilyttämiseen sekä oireiden lievittämiseen. Suomeen ajatukset levisivät 1980-luvulla ja ensimmäiset saattohoitokodit perustettiin 1980-luvun loppupuolella. Tuolloin Suomessa käytettiin kuolevan henkilön hoitamisesta nimitystä "terminaalihoito". Nykykäsityksen mukaan palliatiivinen hoito käsittää seuraavat osa-alueet:


title: Palliatiivinen hoito

text: Tukihoidolla tarkoitetaan esim. syöpäpotilaan osalta kaikkia niitä hoitoja, jotka eivät suoraan kohdistu itse kasvaimeen tai sen (tai hoitojen) aiheuttamiin oireisiin. Tällaista hoitoa on esim. potilaan psykososiaalinen hoito, ravitsemusterapia ja infektioiden torjunta. Tukihoitoon ei siis katsota kuuluvan ns. oireenmukaisen hoidon, joka käsitetään omaksi kokonaisuudekseen.


title: Palliatiivinen hoito

text: Oireiden lievittämisellä tarkoitetaan potilaan kaikkien mahdollisten oireiden jatkuvaa seurantaa ja aktiivista hoitamista. Osa oireista saattaa olla jopa varsinaisen sairauden hoitamisen aiheuttamia sivuvaikutuksia (esim. syöpähoitoihin liittyvän solumyrkky-hoidon (kemoterapia) aikaansaamaa. Keskeinen osa palliatiivista hoitoa on usein kivun hoitaminen.


title: Palliatiivinen hoito

text: Muita oireiden lievittämiseen tähtääviä hoitoja suunnataan mm.:


title: Palliatiivinen hoito

text: Saattohoidoksi kutsutaan nykyään kuolevan potilaan hoitoa, jossa tavoitteena on varmistaa potilaan mahdollisimman arvokas, oireeton ja aktiivinen loppuelämä. Käsite ei ole vielä täysin vakiintunut palliatiivisen hoidon kentässä, koska mm. oireettomuuden tavoite kuuluu ehkä paremmin oireiden lievittämiseen. Saattohoidon käsite sisältää ajatuksen, joka ei ole varsinaista teknisen hoidon toteuttamista. Saattohoidolla tarkoitetaan siis lähinnä kuolevan potilaan saattamista kuolemaan mahdollisimman arvokkaasti. Saattohoidossa keskeisessä asemassa ovat läsnäolo, kuunteleminen ja lohduttaminen.


title: Palliatiivinen hoito

text: Palliatiivisen hoidon yhtenä keskeisenä osa-alueena pidetään kuolevan potilaan läheisten tukemista. Läheisten tarvitseman tuen tarve voidaan jakaa karkeasti kolmeen osaan. Kuolevan potilaan läheiset tarvitsevat tukea potilaan sairauden aikana (etenkin sairauden laadun selvitessä), potilaan kuollessa ja potilaan kuoleman jälkeisenä aikana.


title: Huhkon kartano

text: Huhkon kartano on empire-tyylinen kartano Raisiossa. Huhkon kartanosta on jäljellä vain päärakennus. Sen vanhimmat osat ovat 1700-luvulta, mutta nykyinen empire-tyylinen ulkonäkö on peräisin noin vuosilta 1837–1842. Kartanon esikuvana on todennäköisesti ollut Carl Ludvig Engelin suunnittelemaksi arveltu Hintsan kartano vuodelta 1837.


title: Huhkon kartano

text: Vanhimmat kirjalliset maininnat Huhkosta ovat 1300-luvulta. Ne käsittelevät Huhkonkosken myllyä, joka on ilmeisesti vanhempi kuin Huhkon tila. Ensimmäiset viitteet itse Huhkon kartanosta Mälikkälän kylässä ovat peräisin 1500-luvulta, jolloin se oli lampuotitalona Pernon kartanon alaisuudessa. Huhko oli Pernon kartanon omistuksessa 1600-luvulle saakka, jolloin sen omistaja vaihtui useaan kertaan. Kuuluisin Huhkon kartanon omistajista oli Turun Akatemian historian ja moraaliopin professori Johan Bilmark, joka osti tilan vuonna 1776. Kartanon hoidon vaikeudet aiheuttivat useita omistajanvaihdoksia 1800-luvulla. Raision kaupunki osti kartanon vuonna 1977. Kartanon sisätilat on kunnostettu kaupungin edustuskäyttöön ja sitä vuokrataan myös ulkopuolisille.


title: Huhkon kartano

text: Huhkon kartanon itäpuolisella kallioalueella on pieni edustava ketoalue, jonka yhteydessä kasvaa muun muassa tammia, lehmuksia, saarneja ja vaahteroita. Kuivahkon kedon kasvistoon kuuluvat mäkitervakko, kurjenkello, keto-orvokki, koiranheinä ja huopakeltano.


title: Huhkon kartano

text: Lokakuussa 1995 sijoitettiin Huhkon kartanon pihapiiriin Gunnar Finnen reliefi "Sadonkorjaajat" 1920-luvulta. Se kuuluu kamarineuvos Eero Rantasen säätiön kokoelmiin.


title: Jocie Kok

text: Jocie Kok (kiinaksi: 郭美美) on singaporenkiinalainen laulaja, joka on syntynyt 21. maaliskuuta vuonna 1982. Kok tunnetaan myös nimellä Guo Mei Mei.


title: Siegmar Wätzlich

text: Siegmar Wätzlich (s. 16. marraskuuta 1947) on entinen saksalainen jalkapalloilija, Hän pelasi lähes koko uransa eli vuodet 1967-1975 Dynamo Dresdenissä. Itä-Saksan jalkapallomaajoukkueessa hän pelasi 22 ottelua.


title: Vanhempien päivä

text: Vanhempien päivä on kansainvälinen vuosipäivä, jota vietetään vanhempien kunniaksi. Yhdistyneet kansakunnat on julistanut 1. kesäkuuta joka vuosi kansainväliseksi vanhemmuuden päiväksi, jolloin vanhempien epäitsekästä sitoutumista ja uhrauksia sekä heidän tärkeää asemaansa lasten suojelemisessa arvostetaan eri puolilla maailmaa.


title: Vanhempien päivä

text: Etelä-Koreassa vanhempien päivä on 8. toukokuuta. Samana päivänä on ollut aikaisemmin pelkkä äitienpäivä, mutta myöhemmin se muutettiin. Vaikkei kyseessä olekaan kansallinen pyhäpäivä, niin sitä juhlitaan silti aktiivisesti. Vietnamissa puolestaan päivä on 7. heinäkuuta.


title: Vanhempien päivä

text: Yhdysvalloissa vanhempien päivää vietetään heinäkuun neljäntenä sunnuntaina. Presidentti Bill Clinton sääti päivän vietosta lain vuonna 1994, tarkoituksena tukea vanhempien roolia lasten kasvatuksessa.


title: Sixt

text: Sixt on saksalainen autovuokrausta harjoittava yhtiö. Se oli alallaan yksi koko maailman ensimmäisistä kansainvälisistä yhtiöstä. Se on vuonna 1912 perustettu pörssiyhtiö, jonka suurin omistaja on Sixtin perhe. Yhtiö toimii franchisingkonseptilla noin 100 maassa, myös Suomessa.


title: Betriebssportgemeinschaft

text: Betriebssportgemeinschaft oli Saksassa käytössä ollut urheiluseurojen järjestäytymismuoto.


title: Betriebssportgemeinschaft

text: Järjestelmää käytettiin erityisesti Itä-Saksassa, jossa valtio rahoitti urheiluseurojen toiminnan yksityisen rahoituksen sijaan. Seurojen nimityksissä käytettiin myös valtion antamia nimityksiä, kuten ASV, SG, HSG tai SSG. Seurat saivat tukea kokonsa mukaan, joten suuret BSG-seurat, joissa oli useita jaostoja, olivat suosittuja. BSG-seuroille annettiin standardinimi seuraavanlaisesti:


title: Andreas Wagenhaus

text: Andreas Wagenhaus (s. 24. lokakuuta 1964) on entinen saksalainen jalkapalloilija, Hän pelasi saksan Bundesligassa Dynamo Dresdenin paidassa. Itä-Saksan jalkapallomaajoukkueessa hän pelasi kolme ottelua, joiden joukossa oli maajoukkueen viimeinen ottelu.


title: Aija Andrejeva

text: Aija Andrejeva (taiteilijanimeltään Aisha) (s. 16. tammikuuta 1986 Ogre, Latvian SNT, Neuvostoliitto) on latvialainen laulaja. Hän edusti Latviaa Eurovision laulukilpailussa 2010 kappaleella "What For?". Esitys putosi jatkosta kilpailun semifinaalissa tultuaan viimeiseksi.


title: Paul Döring

text: Paul Döring oli saksalainen jalkapallovalmentaja.


title: Paul Döring

text: Döring toimi muun muassa Dynamo Dresdenin päävalmentajana vuosina 1952–1953 voittaen seurassa DDR-Oberligan. Vuonna 1958 hän toimi alemmilla sarjatasoilla pelanneen SV Wesenitztalin päävalmentajana.


title: Helmut Petzold

text: Helmut Petzold oli saksalainen jalkapallovalmentaja.


title: Helmut Petzold

text: Petzold toimi urallaan muun muassa Dynamo Dresdenin, FC Carl Zeiss Jenan ja Berliner FC Dynamon valmentajana.


title: Rytmipeli

text: Rytmipeli on musiikkipelien alalajityyppi, jonka pelit ovat pääasiassa tanssipelejä tai soitinsimulaattoreita. Pelien tavoitteena on painaa näppäimiä oikealla ajoituksella pelin antamassa järjestyksessä, jolloin soitettava musiikkikappale toistuu onnistuneesti. Monessa rytmipelissä on moninpelitila, jossa pelaajat kisaavat toisiaan vastaan saadakseen parhaimman pistetuloksen. Vaikka pelaamiseen voi käyttää normaaleja peliohjaimia, yleensä pelejä varten on kehitetty omat ohjaimensa. Tanssipelejä pelataan tanssimatolla ja soitinsimulaattoreita oikeita soittimia muistuttavilla ohjaimilla.


title: Rytmipeli

text: Rytmipeliksi voidaan luokitella myös pelit, joissa pelaajan liikuttelemaan hahmon liikkeisiin tulee vaikuttaa rytmin mukaan. Tavoitteena ei ole toisintaa kappaletta, vaan väistää mahdollisia vaaroja ja muita rangaistuksia mitä rytmin väärin tulkitseminen tuottaa. Tämän kaltaiset pelit sijoittuvat myös muihin videopelien alalajeihin ja niissä sekoitetaan monia eri lajityyppejä. Tasohyppelyt voivat sekoittaa pelityyliin mukaan myös rytmipelin elementtejä. Esimerkiksi osa Bit-Trip -pelisarjasta sijoittuu tasohyppelyn piiriin. Rytmipeliä on sovellettu myös roguelike-peleihin, joissa rytmin tulkitsemisesta tulee osa pelin perusmekaniikka (esim. Crypt of the NecroDancer).


title: Erice

text: Erice () on historiallinen kaupunki ja kunta Italiassa Sisilian saaren länsiosassa Trapanin maakunnassa. Kaupungin väkiluku oli vuoden 2015 lopulla .


title: Erice

text: Ericen kaupunki on rakennettu Erice-vuorelle noin 750 metriä meren pinnan yläpuolelle. Sieltä on näköala Trapanin kaupunkiin, alavalle länsirannikolle kohti Marsalaa, kohti Punta del Saracenoa ja Capo san Vitoa koillisessa sekä Egadisaarille Sisilian luoteisrannikolla. Ericeen pääsee myös köysiradalla.


title: Erice

text: Antiikin aikana kaupungin nimi oli "Eryks", roomalaisella kaudella latinaksi "Eryx". Se oli saaren alkuperäisväestöön kuuluneen elymien heimon kaupunki, mutta hellenisoitui eli kreikkalaistui ajan kuluessa. Kaupungin perustaminen yhdistettiin kreikkalaiseen Eryks-nimiseen heerokseen.


title: Erice

text: Eryks oli yleensä läheisissä yhteyksissä Karthagoon tai sen vallassa. Karthagolaiset tuhosivat kaupungin ensimmäisessä puunilaissodassa, ja sen jälkeen sen merkitys väheni. Roomalaiset saivat kaupungin lopullisesti valtaansa vuonna 241 eaa.


title: Erice

text: Eryks tunnettiin antiikin aikana erityisesti kaupungin korkeimmalla kohdalla sijainneesta Afroditelle omistetusta temppelistä. Se oli Sisilian merkittävimpiä kulttipaikkoja, ja sitä kunnioittivat niin karthagolaiset, kreikkalaiset kuin roomalaisetkin. Kaupungin karthagolais- eli puunilaisaikaisia muureja on säilynyt suhteellisen hyvin.


title: Erice

text: Asutus säilyi ylhäällä vuorella antiikin aikaisen linnoituksen ja temppelin paikalla läpi keskiajan. Normannivallan aikana kaupunki sai nimen Monte San Giuliano. Normannit rakensivat Afroditen temppelin oletetulle paikalle linnan Castello di Vénere. Linnan ympärillä on puisto, jonka keskellä on torni, Torretta Pepoli. Monte San Giulianon kaupunki nimettiin uudelleen antiikin aikaisen kaupungin mukaan vuonna 1934 italialaisessa nimimuodossa Erice.


title: Virnapunatäplä

text: Virnapunatäplä ("Zygaena viciae") on pieni, punamusta, päiväaktiivinen perhonen. Se on Suomessa sukunsa yleisin laji.


title: Virnapunatäplä

text: Ulkonäöltään virnapunatäplä on pieni mutta huomiota herättävä, punamusta perhonen. Etusiivessä on viisi kirkkaanpunaista täplää, joista kaksi siiven tyvessä sijaitsevaa ovat siivensuuntaisesti pitkänomaisia ja yleensä lähes yhteensulautuneet. Kolmas täplä on muita pienempi, neljäs hieman kulmikas ja uloimmainen pyöreä. Takasiivet ovat punaiset ja niissä on selvä musta reunus. Naaraat ovat väriltään himmeämpiä ja niiden siivet ovat läpikuultavammat kuin koirailla. Tuntosarvet ovat nuijamaiset, kärjestään paksut ja pituudeltaan alle 2/3 etusiiven pituudesta. Verkkosilmät ovat melko suuret ja imukärsä hyvin kehittynyt. Huulirihmat ovat tiheäkarvaiset. Siipiväli 25–30 mm.


title: Virnapunatäplä

text: Lajilla on tavattu myös muutamia ulkonäöltään poikkeavia muotoja. Näistä tavallisin on "f. confusa", jolla etusiiven täplät ovat venyneet juovamaisiksi. Erilaisia venyneiden täplien yhdistelmiä tunnetaan ja on nimetty useita. Muita mainittavia muunnoksia ovat keltatäpläinen "f. flava", ja ruskeatäpläiset "f. brunnea" ja "f. nigerrima", joista jälkimmäinen voi olla lähes kokonaan musta.


title: Virnapunatäplä

text: Virnapunatäplän levinneisyys ulottuu Pyreneiltä ja Britteinsaarilta Keski- ja Etelä-Euroopan poikki Mongoliaan, pohjoisessa Keski-Ruotsiin ja Etelä-Norjaan. Suomessa lajia tavataan Etelä- ja Keski-Suomessa. Aikuiset perhoset lentävät kesäkuun lopulta elokuun alkuun.


title: Virnapunatäplä

text: Yleinen laji, joka viihtyy niityillä, tienpientareilla, joutomailla ja metsänreunoilla. Perhoset vierailevat ahkerasti mettä tuottavilla kukilla ja ovat aktiivisia valoisaan aikaan. Myrkyllisyytensä vuoksi punatäplien ei tarvitse erityisemmin pyrkiä välttelemään nähdyksi tulemista ja sopivalla paikalla lepääviä perhosia voi tavata massoittain. Talvehtii keskenkasvuisena toukkana.


title: Virnapunatäplä

text: Toukka elää pääasiassa hiirenvirnalla ("Vicia cracca"), mutta myös muutamilla muilla hernekasveilla


title: Samsung Galaxy S

text: Samsung GT-i9000 eli Galaxy S on Samsungin valmistama älypuhelin.


title: Samsung Galaxy S

text: Puhelimessa on 1 gigahertsin Cortex A8 -prosessori (”Hummingbird”), 512 megatavua RAM-muistia , 8 tai 16 gigatavua sisäistä muistia ja neljän tuuman kapasitiivinen Super AMOLED -kosketusnäyttö. Sitä suojaa Gorilla Glass-pinta. Käyttöjärjestelmä on Android OS v2.1 Samsungin TouchWiz 3.0 käyttöliittymällä. Verkosta ladattava päivitys Android 2.2:een julkaistiin lokakuussa 2010. Puhelin tukee enintään 32 gigatavun microSDHC-muistikortteja. Akun kapasiteetti on 1 500 mAh. Puhelimen kameran tarkkuus on 5 megapikseliä ja siinä on myös videokuvaus (720p, 30 kuvaa sekunnissa).


title: Samsung Galaxy S

text: Julkaisuhetkellä Galaxy S:sä oli siihenastisista Android-puhelimista tehokkain grafiikkasuoritin, ja se oli niistä myös ohuin (9,9 mm).


title: Samsung Galaxy S

text: Suomessa Galaxy S tuli myyntiin heinäkuussa 2010. Etelä-Koreassa sitä myytiin ensimmäisenä kuukautena yli puoli miljoonaa kappaletta, ja koko maailmassa yhteensä yli miljoona kappaletta. Yhtiö ilmoitti myyneensä viisi miljoonaa Galaxy S:ää lokakuuhun 2010 mennessä. Suomessa puhelimen hinta myyntiin tullessaan oli hieman alle 600 euroa.


title: Samsung Galaxy S

text: Keväällä 2011 esiteltiin Galaxy S:ään perustuva malli i9003 (Galaxy SL), joka poikkeaa edeltäjästään siten että sen prosessori on "Hummingbirdin" sijasta OMAP 3630 ja SuperAMOLED-näytön tilalla on samankokoinen nestekidenäyttö. Mitat ja akun kapasiteetti ovat hieman muuttuneet.


title: Samsung Galaxy S

text: Tammikuussa 2012 esitelty ja saman vuoden huhtikuussa julkaistu Galaxy S Advance (GT-i9070) tunnetaan maailmalla myös nimellä Galaxy S II Lite. Puhelimessa on kaksi Cortex A9 -prosessoria. Kellotaajuus on 1 GHz. Puhelimen mitat ovat 123,2 × 63 × 9,69 mm. Galaxy S Advancen käyttöjärjestelmä on Android v2.3.6 (Gingerbread) mutta on päivitettävissä versioon Android v4.1.2 (Jelly Bean). Kyseisessä puhelimessa on kaiken tämän lisäksi hieman vääntyvä näyttö mikä tekee puhelimesta vakaan esimerkiksi pöydällä.


title: Samsung Galaxy S

text:
Galaxy S julkaistiin Android 2.1 -käyttöjärjestelmällä. Päivitys versioon 2.2 julkaistiin käyttäjien ladattavaksi lokakuussa 2010. Samsung veti päivityksen melko pian pois jakelusta siinä havaittujen ongelmien vuoksi. Käyttäjät ovat kohdanneet ongelmia myös päivityksen asentamiseen tarvittavan ohjelmiston kanssa. Samsungin mukaan korjattu päivitys saadaan jakeluun vuoden 2010 marraskuussa. Käyttäjät ovat myös raportoineet ongelmista laitteen sisäänrakennetun GPS-vastaanottimen toiminnassa. Laite ei ole kyennyt joissain tapauksissa lainkaan määrittelemään sijaintiaan tai se on mennyt jumiin. Galaxy S:ään on saatavilla myös Android 2.3.6 -päivitys, ja se on mahdollista ladata puhelimeen Samsung Kiesin kautta. Kyseinen päivitys ratkaisee puhelimen mahdollisen tekstiviestien lähetyksen ongelmat sekä puheluiden pätkimisen, jotka olivat ongelmana mm. monessa Samsung Galaxy S Plus -mallisissa puhelimissa käyttöjärjestelmäversion ollessa Android 2.3.3.
Samsungia on kritisoitu myös siitä ettei se julkaissut uusinta 4.0 Androidia Galaxy S -malliin, vedoten siihen ettei RAM-muistin määrä riitä pyörittämään uusia ominaisuuksia.


title: Samsung Galaxy S

text: Galaxy S:tä on julkaistu päivitetty versio, jossa on 1,4 gigahertsin prosessori, 1 650 milliampeeritunnin akku ja erilainen takakuori sekä valmiiksi ladattu Android 2.3.3. Myös Android 2.3.6 on saatavilla Samsung Kies -ohjelman kautta.


title: Rama Cay

text: Rama Cay on saari Nicaraguan itärannikolla Bluefieldsin lahdessa. 1600- tai 1700-luvuilla vahvempi etninen ryhmä, miskitot, luovuttivat saaren rama-intiaaneille kiitokseksi avusta alueen valloituksessa. Saarella asuu noin kaksi kolmasosaa Nicaraguan kaikkiaan noin 1 500 ramasta.


title: Rama Cay

text: Saarella, joka todellisuudessa jakautuu kahdeksi sillan yhdistämäksi saareksi, asuu noin 900 henkeä. Pikavenematka lähimmästä kaupungista, Bluefieldsistä kestää noin 20 minuuttia. Saarella on ala- ja yläasteen koulut sekä moravialainen (herrnhutilainen) kirkko.


title: Rama Cay

text: Asukkaat puhuvat kreolienglantia. Omaa rama-kieltä puhuu vain muutama kymmenen henkeä, mutta kieltä elvytetään muun muassa kouluopetuksella.


title: Rama Cay

text: Historiantutkijat ovat päätelleet, että ensimmäiseksi Nicaraguan maaperälle astuessaan Kolumbuksen miehistö törmäsi juuri nykyisten rama-intiaanien esi-isiin.


title: Asad Hussin

text: Asad Hussin on irakilaissyntyinen, Suomessa asuva thainyrkkeilijä. Hän edustaa tamperelaista Chitalada Finland -seuraa. Hän on urallaan voittanut muun muassa WMC:n Euroopan mestaruuden.


title: Casa Verdi

text: Casa Verdi, "Casa di Riposo per Musicisti" (), on säveltäjä Giuseppe Verdin innoituksesta rakennettu vanhainkoti, joka sijaitsee Michelangelo Buonarroti -aukiolla Milanossa.


title: Casa Verdi

text: Rakennus valmistui 16. joulukuuta 1899 ja sen suunnitteli arkkitehti Camillo Boito. Tyyliltään rakennus on uusgoottinen. Se oli aluksi kaksikerroksinen, mutta vuonna 1930 siihen lisättiin kolmas kerros.


title: Casa Verdi

text: Verdin itsensä toiveiden mukaisesti siihen ei sijoitettu asukkaita ennen hänen omaa kuolemaansa, joka tapahtui vuonna 1901. Syynä tähän toiveeseen oli, että kenenkään ei tulisi tuntea olevansa säveltäjälle kiitollisuudenvelassa.


title: Casa Verdi

text: Ensimmäiset asukkaat muuttivat taloon 10. lokakuuta 1902, he olivat viisi miestä ja neljä naista. Nykyisin talossa asuu 65 henkilöä. Heistä 20 ovat nuoria, jotka opiskelevat musiikkia vanhempien taiteilijoiden johdolla.


title: Casa Verdi

text: Talon sisustuksessa on runsaasti Verdille kuuluneita huonekaluja, esimerkiksi Kairossa vuonna 1871 tapahtuneen Verdin oopperan Aidan esityksen johdosta hänen Egyptin hallitsijalta saamansa huonekalut. Joukossa on myös Érard-piano, jota käytti Arturo Toscanini vuonna 1898.


title: Casa Verdi

text: Talon toiminta rahoitettiin aluksi Verdin tekijänoikeustuloilla, jotka sille oli määrätty toukokuussa 1900. Vuodesta 1962 rahoituksesta ovat vastanneet Italian valtio ja muut tukijat.


title: Casa Verdi

text: Verdi itse ja hänen puolisonsa Giuseppina Strepponi on haudattu talon kappeliin.


title: Näkijän tytär

text: Näkijän tytär on kirjailija Lene Kaaberbølin Näkijä-kirjasarjan ensimmäinen osa. Kirjasarjan kolme seuraava osaa ovat Näkijän amuletti, Käärmeen lahja ja Näkijän sota. Niitä on julkaistu suomeksi vuodesta 2005 lähtien.


title: Näkijän tytär

text: Kirjan päähenkilö on 11-vuotias Dina. Dina elää Koivukylässä yhdessä äitinsä, isoveljensä Davinin ja pikkusiskonsa Mellin kanssa. Dina on perheensä ainoa lapsi, joka on perinyt äitinsä näkijän silmät. Hänellä ei perheensä lisäksi ole ystäviä, sillä kukapa pystyisi olemaan ystävä jonkun kanssa, jota ei pysty katsomaan silmiin. Näkijällä on nimittäin taito nähdä ihmisen kaikki pahat ja pikkumaiset teot vain katsomalla tätä silmiin ja saada hänet katumaan tekojaan.


title: Näkijän tytär

text: Eräänä päivänä saapuu mies Dunarkista hakemaan Dinan äitiä avukseen. On sattunut rikos, murha, ja Dinan äidin on tultava varmistamaan murhaajan syyllisyys. Dinan äiti ei kuitenkaan palaa takaisin niin kuin yleensä vaan Dunarkista saapuu uusi mies, Drakan, hakemaan tällä kertaa Dinaa hänen äitinsä avuksi. Dina lähtee miehen mukana Dunarkiin, paikan päällä kuitenkin selviää, että Drakan on hakenut Dinan kiristääkseen tämän äitiä. Dinan äiti ei nimittäin ole tunnustanut murhasta epäiltyä Lordi Nicodemus Korppia syylliseksi tämän isän linnanherra Ebnezer Korpin, linnan herran miniän Adelan ja tämän pikkupojan Bianin murhiin. Drakan uhkasi Dinan äitiä sanomalla, että jos Nicodemus ei kerran ollut murhaaja tai vaarallinen, ei varmaan haitannut jos näkijän tytär viettäisi yön tämän kanssa samassa sellissä.


title: Näkijän tytär

text: Dinan äiti kieltäytyy alistumasta kiristykseen ja niinpä Dina joutuu yöksi Nicon kanssa samaan selliin. Sinä yönä Dina kuitenkin varmistuu Nicon syyttömyydestä ja he karkaavat yhdessä Drakanin tullessa tappamaan Dinaa, toivoen, että Nicoa syytettäisiin vielä yhdestä murhasta. Dina ei löydä äitiään ja joutuu pakenemaan Nicon kanssa ilman äitiään. He joutuvat kulkemaan lohikäärmeholvien läpi päästäkseen pois linnasta.


title: Näkijän tytär

text: Lohikäärme kuitenkin puree Dinaa ja Nicon on vietävä Dina hänen entisen opettajansa mestari Maunuksen luokse. Nicon karattua Drakan kruunaa itsensä hallitsijaksi ja Nicosta tulee etsintäkuulutettu. Myös Dinan äiti on joutunut vaikeuksiin ja hänet meinataan syöttää lohikäärmeelle noituudesta, sillä hän ei suostu tunnustamaan Nicoa murhaajaksi. Yhdessä Nicon, mestari Maunuksen ja Dinan uuden parhaan ystävän Rosan kanssa Dina lähtee pelastamaan äitiään ja he kaikki pakenevat Dunarkista proomulla. Kotona heitä kuitenkin odottaa ikävä yllätys, heidän talonsa Lehmuksela on poltettu maan tasalle, ja vain kyläläisten apu pelasti Davinin ja Mellin Drakanin kostolta.


title: Näkijän tytär

text: Dina Tonerre on kirjan päähenkilö. Hänet kuvataan hyvin aikuismaiseksi, vaikka hän on vasta 11-vuotias. Hänellä on mustat, karkeat hiukset ja näkijän silmät. Hän on myös vanttera rakenteisempi, kuin esim. äitinsä. Dina inhoaa Cillaa, hemmoteltua myllärin tytärtä. Dina on rohkea ja itsepäinen. Hänen paras ystävänsä on Rosa.


title: Näkijän tytär

text: Davin Tonerre on Dinan isoveli, josta mainitaan ensimmäisessä kirjassa hyvin vähän, mutta hänellä huomattavasti suurempi rooli jatko-osissa. Hänellä on kastanjanruskeat hiukset ja hänellä on hoikka vartalo. Davin on 16-vuotias, ja siksi perheen pää, kun Melussina ei ole kotona.


title: Näkijän tytär

text: Melli Tonerre on Dinan pikkusisko. Hän on hieman pullea, mutta äärimmäisen suloinen lapsi. Hän on viisivuotias ja kaikki pitävät hänestä.


title: Näkijän tytär

text: Melussina Tonerre on Dinan äiti. Hänellä on Davinin tavoin keijukaismaisen hoikka vartalo ja pitkät kastanjan väriset hiukset. Hän on erittäin vahva näkijä, ja kirjan loppupuolella, hän saa kokonaisen kaupungin häpeämään pelkän äänensä voimalla.


title: Näkijän tytär

text: Nicodemus Korppi (Nico) on Dunarkin kruununperijä, joka on epäiltynä isänsä, veljensä lesken Adelan, tämän syntymättömän pojan ja nelivuotiaan Bianin murhista. Häntä ei kuninkaan paikka juurikaan kiinnosta ja hän halveksii miekkoja. Ensimmäisessä kirjassa hänellä tuntuu olevan ongelmia juomisen kanssa, tosin tästä ei ole mainintoja seuraavissa osissa. Vaikka Nicolla on paljon hävettävää, hän on urhea ja pelastaa Dinan sekä hänen äitinsä. Nico käyttää aseenaan mieluummin sanoja, kuin nyrkkejä. Nicolla on tummansiniset silmät ja mustat hiukset.


title: Näkijän tytär

text: Drakan on Nicon äpärä veli, joka kaappaa tältä vallan ja syyttää Nicoa itse tekemistään murhista. Hän kruunaa itsensä "lohikäärmeloordiksi" ja aloittaa hirmuhallinnon ajan Dunarkissa, ja sen ympäristössä. Drakan näyttää hiukan Nicolta, mutta silmät ovat tummemmat. Drakan juo säännöllisesti lohikäärmeen verta, ja se tekee hänestä melkein yli-inhimillisen. Myös tämän takia Drakan voi kohdata näkijän katseen värähtämättä ja hän ei tunne häpeää. Drakan on julma ja hän ei kaihda keinoja vallankahvassa. Myöhemmin hän alkaa myös mm. polttamaan näkijöitä noitina.


title: Näkijän tytär

text: Rosa on Dinan paras ystävä, jonka Dina tapaa Dunarkin kurjimmassa osassa Ränsistössä. Rosalla on tulinen temperamentti ja ilkeä veli Aun, joka hakkaa häntä. Rosan tunnistaa hyvin vaaleista palmikoista ja hän on hyvä puukon käyttelijä. Rosa on siitä erityinen ihminen, että hän pystyy katsomaan Dinan näkijän silmiin ilman vaikeuksia.


title: Näkijän tytär

text: Mestari Maunus on Nicon entinen opettaja, joka piilottaa Nicon ja Dinan taloonsa suojaan. Hän on hyvin kookas mies, jolla on suuri punainen tukka. Mestari Maunus on ylämaalaista sukua, ja hänen sukunsa kuuluu Kensien klaaniin.


title: Digimon Fusion

text: Digimon Fusion, Japanissa Digimon Xros Wars (), on kuudes Digimon-televisiosarja, jonka ilmoitettiin julkaistavan Japanissa vuoden 2010 heinäkuussa. 8. joulukuuta 2012 William Winkler tuotti Malesian Disney XD -kanavalle englanninkielisen version nimeltä "Digimon Fusion Battles". Pohjois-Amerikassa alettiin julkaista Studiopoliksen englanniksi jälkiäänittämää versiota "Digimon Fusionin" kahdesta ensimmäisestä tuotantokaudesta 7. syyskuuta 2013 alkaen. Nämä molemmat kaudet ovat katsottavissa suomeksi tekstitettyinä Netflixissä.


title: Digimon Fusion

text: Sarja on tavallaan erikoinen, nimittäin siinä yleisen digivoitumisen sijasta digimonit yhdistyvät keskenään vahvemmiksi digimoneiksi.


title: Digimon Fusion

text: Sarja kertoo nuoresta, 13-vuotiaasta pojasta nimeltään Mikey Kudo, joka eräänä päivänä näkee unta suuresta digimon-armeijasta. Samana päivänä hän kuulee mystisen äänen, jota lähtee seuraamaan, ja saa pian laitteen nimeltä Fusion Loader, joka vaihtaa väriään punaiseksi Mikeyn sanottuaan siihen nimensä, ja joutuu Digimaailmaan yhdessä lapsuudenystävänsä Angie Hinomoton ja Mikeya kendo-taisteluun haastaneen Jeremy Tsurugin kanssa.


title: Digimon Fusion

text: Digimaailmassa lapset tutustuvat Shoutmoniin, joka kertoo heille Digimaailmasta ja siellä vallitsevasta sodasta, jota käydään Digimaailman herruuden takia. Tämä ilmoittaa myös, että Mikeysta, joka omaa Fusion Loaderin, on täten tullut omaa Digimon-armeijaansa ohjaava kenraali. Digimaailma on jakautunut erilaisiin alueisiin, joita jokaisen armeijan kenraalit haluavat hallita ja viedä kyseisen alueen koodikruunun. Alun vastustelun jälkeen Mikey päättää tehdä Shoutmonin kanssa yhteistyötä tehdäkseen Shoutmonista Digimaailman kuninkaan, luodakseen Digimaailmasta paremman paikan ja suojellakseen tätä pahan Bagra-armeijan vallan alta. He perustavat armeijan nimeltään Fusion Fighters (Japanissa Xros Heart), koska he taistelevat yhdistäen sydämensä yhdeksi.


title: Digimon Fusion

text: Lapset tutustuvat julmaan ja kylmään, Blue Flare -armeijan kenraaliin, sinisen Fusion Loaderin omaavaan Christopher Aonumaan, joka haluaa tehdä Mikeysta alaisensa. Siitä Mikey kieltäytyy, koska ei pidä Christopherin sydämettömästä persoonasta, joka ei välitä Digimoneista ja haluaa tehdä Digimaailmasta paikan, jossa vain vahvat voivat elää.


title: Digimon Fusion

text: Christopher auttaa Mikeya ja muita sarjan alkupuolella, mutta jaksossa 21 tämä sanoo Mikeylle, ettei enää halua tätä alaisekseen.


title: Digimon Fusion

text: Lapset tapaavat myös mysteerisen Nene Amanon, joka kertoo heille yhtä sun toista Digimaailmasta ja koodikruunuista. Myöhemmin selviää, että Nene on Midnight (Japanissa Twilight) -nimisen armeijan mustan Fusion Loaderin omaava kenraali, ja että tämä työskentelee pahalle AxeKnightmon-nimiselle Digimonille, joka olitodellisuudessa Bagra-armeijan johtajan Bagramonin (Pohjois-Amerikassa Lordi Bagra) veli, jotta saisi löydettyä Digimaailmaan kadonneen pikkuveljensä, Ewan Amanon. Mikey saa lopulta Nenen puolelleen, jolloin tästä tulee Fusion Fightersin jäsen ja tämän Fusion Loader muuttuu laventelin väriseksi.


title: Digimon Fusion

text: Myöhemmin Mikey, Angie ja Jeremy joutuvat Bagra-armeijan upseerin Tactimonin hyökkäyksen kohteeksi ja joutuvat takaisin ihmisten maailmaan yhdessä Shoutmonin kanssa. Piakkoin Tactimon ilmestyy ihmisten maailmaan, ja epätoivoinen Mikey ei pärjää tälle kaksin Shoutmonin kanssa, mutta kiitos Angien rohkeuden ja Jeremyn ystävyyden, Shoutmon onnistuu Super-Digivoitumaan OmniShoutmoniksi ja kukistaa Tactimonin. Mikey löytää Omnimonin DigiMemoryn, joka sallii hänen ja Shoutmonin palata Digimaailmaan, täten Angie ja Jeremy jäävät ihmisten maailmaan.


title: Digimon Fusion

text: Tämä osa sarjasta tunnettiin japanissa nimellä The Evil Death Generals and the Seven Kingdoms. Mikeyn palattua Digimaailmaan, siellä on vierähtänyt jo tovi. Digimaailma on muuttunut Bagra-armeijan hallinnassa Seitsemäksi valtakunnaksi, joita pitävät yllä pahat Pimeyden Kenraalit (Japanissa Kuoleman Kenraalit).


title: Digimon Fusion

text: Yhdessä Christopherin ja Nenen kanssa he lähtevät pelastamaan hirmuvallan alla olevia Digimoneja kukistaen Pimeyden Kenraalit yksi kerrallaan.


title: Digimon Fusion

text: He törmäävät myös Nenen veljeen Ewaniin, josta on tullut Bagra-armeijan jäsen, koska tämä olettaa Digimaailman olevan pelkkää peliä. Myöhemmin Mikey saa Ewanin takaisin järkiinsä ja viimeisessä jaksossa hänen Darkness Loaderinsa muuttuu kullankeltaiseksi Fusion Loaderiksi.


title: Digimon Fusion

text: Lapset kohtaavat myös itse Bagramonin, jonka AxeKnightmon pettää, mutta Bagramon tuhoaa AxeKnightmonin ja muuttuu MegaDarknessBagramoniksi. DarknessBagramon surmaa Shoutmonin ja hyökkää armeijoineen ihmisten maailmaan, mutta lapset kukistavat DarknessBagramonin joukot. MegaDarknessBagramon on voitolla lapsia vastaan, kunnes he kaikki suorittavat Final Fusionin, jossa henkiin herännyt Shoutmon yhdistyy kaikkien maailman digimonien kanssa Shoutmon X7F Superior Modeen ja tuhoaa MegaDarknessBagramonin.


title: Digimon Fusion

text: Bagramonia vastaan käydystä taistelusta on kulunut vuosi, ja 8-luokkalainen Mikey on perustanut yhdessä 7-luokkalaisen Ewanin sekä uuden päähenkilön, Tagiru Akashin, kanssa katukoripallojoukkueen entisen armeijansa nimen mukaan. Muut edellisten osan ihmishahmot näkyvät vain sivurooleissa. Nene on nykyään idoli Hong Kongissa, mutta Angien, Jeremyn ja Christopherin vaiheista ei ole tarkemmin kerrottu.


title: Digimon Fusion

text: Pian Tagiru löytää uuden maailman nimeltä DigiQuartz, jossa Fusion Loadereita käyttävät lapset, Digimon-metsästäjät, pyydystävät digimaailmasta karanneita digimoneja. Tagiru saa salaperäiseltä kellokaupan omistajalta oman Fusion Loaderin. Digimonista nimeltä Gumdramon tulee hänen digimonkumppaninsa.


title: Digimon Fusion

text: Jonkin ajan kuluttua Mikey, Ewan, Tagiru ja metsästäjät kohtaavat Quartzmonin, DigiQuartzin luojan, joka oli syntynyt Digimaailmassa leijuneesta Bagramonin datasta. Quartzmonin tavoite oli muuttaa todellinen maailma osaksi DigiQuartzia. Tämän uhan torjumiseksi kellokaupan omistaja kutsuu muista todellisuuksista valitut lapset, digimon-kesyttäjät, legendaariset soturit sekä DATSin jäsenet auttamaan Mikeya ja muita Quartzmonin tuhoamisessa.


title: Juan Francisco García

text: Juan Francisco García García eli Juanfran (s. 15. heinäkuuta 1976 Rafelbunyol, Valencia, Espanja) on espanjalainen entinen jalkapalloilija. Hän oli pelipaikaltaan vasen laitapuolustaja.


title: Juan Francisco García

text: Juanfran aloitti ammattilaisuransa Levantesta, jossa hän pelasi kolmen kauden ajan. Sieltä hän siirtyi suurseura Valenciaan kolmivuotisella sopimuksella. Siirtokorvaus oli arvioltaan noin miljoona euroa. 31. elokuuta 1997 hän pelasi ensimmäisen ottelunsa maan pääsarjassa Primera Divisiónissa Mallorcaa vastaan.


title: Juan Francisco García

text: Kaudeksi 1999–2000 Juanfran siirtyi neljän miljoonan euron siirtokorvauksella Celta Vigoon. Hän kuului alusta alkaen joukkueen avauskokoonpanoon ja pelasi kansallisen sarjan lisäksi otteluita myös Uefa-cupissa ja Mestarien liigassa. Kauden 2003–2004 päätteeksi joukkue putosi maan pääsarjasta Segunda Divisióniin.


title: Juan Francisco García

text: Lähdettyään Celta Vigosta vuonna 2004, hän teki sopimuksen turkkilaisseura Beşiktaşin kanssa. Joukkuetta valmentanut Vicente del Bosque sai kauden puolivälissä potkut ja pian Juanfranin suosio myös laski uuden valmentajan myötä. Seuraavan kauden 2005–2006 hän pelasi lainalla Ajaxissa.


title: Juan Francisco García

text: Lainakautensa jälkeen hän palasi kotimaahansa ja siirtyi 1,5 miljoonan euron siirtokorvauksella Real Zaragozaan. Hän oli ensimmäisen kautensa aikana joukkueen puolustuksen kulmakiviä, kun se selviytyi seuraavan kauden Uefa-cupin karsintoihin. Seuraavalle kaudelle 2007–2008 Zaragoza lähti kovin odotuksin ja satsasi kesällä pelaajahankintoihin, mutta tästä huolimatta joukkueen peli ei ottanut onnistuakseen koko kauden aikana ja lopulta sen kausi päättyi suureen pettymykseen, kun se putosi maan pääsarjasta.


title: Juan Francisco García

text: 30. heinäkuuta 2008 Juanfran teki kaksivuotisen sopimuksen kreikkalaisseura AEK Ateenan kanssa. Hän ansaitsi yhden kauden aikana arviolta miljoona euroa. Hän sai kohtuullisesti peliaikaa Kreikassa pelatessaan, mutta tästä huolimatta hänet lainattiin tammikuussa 2010 Levanteen loppukauden ajaksi. Muutamia viikkoja myöhemmin hän kuitenkin purki sopimuksensa AEK Ateenan kanssa ja teki uuden kesäkuuhun 2012 asti ulottuvan sopimuksen Levanteen.


title: Juan Francisco García

text: Juanfran on pelannut 11 maaottelua Espanjan maajoukkueessa. Ensiesiintymisensä maajoukkueessa hän teki 29. maaliskuuta 2000 ystävyysottelussa Italiaa vastaan. Hänet oli mukana joukkueessa vuoden 2002 MM-kilpailuissa ja pelasi siellä kolme ottelua.


title: Juan Francisco García

text: Toistaiseksi viimeisen maaottelunsa Juanfran pelasi vuoden 2004 EM-karsintaottelussa Pohjois-Irlantia vastaan vuonna 2003, pelaten täydet 90-minuuttia 0–0 päättyneessä vierastasapelissä.


title: Vihtakadun koulu

text:
Vihtakadun koulu on luokka-asteet 1-5
käsittävä peruskoulu Järvenpään Saunakalliossa. Koulussa on noin 130 oppilasta, ja se on oppilasmäärältään Järvenpään pienin ala-aste.


title: Vihtakadun koulu

text: Koulu avattiin vuonna 1991 ja sen rehtorina toimii Rainer Laine.


title: Norberto Alonso

text: Norberto Osvaldo Alonso (s. 4. tammikuuta 1953), tunnettu myös lempinimellä "Beto" Alonso, on entinen argentiinalainen jalkapalloilija. Keskikenttämies Alonso pelasi suurimman osan urastaan argentiinalaisessa River Plate -seurassa. Seuran maineikkaimpiin pelaajiin lukeutuva Alonso on viidennellä sijalla River Platen kaikkien aikojen maalintekijätilastossa 149 osumallaan ja pelimäärässä seitsemännellä sijalla kaikkiaan 374 pelaamallaan ottelulla .


title: Norberto Alonso

text: Alonson ura huipentui maailmenmestaruuteen Argentiinan kotikisoissa vuonna 1978. Turnauksessa Argentiina numeroi pelaajansa aakkosjärjestyksen mukaan, joten Norberto Alonso sai kantaa yleensä maalivahdille varattua numeroa 1.


title: Chitalada Finland

text: Chitalada Finland on tamperelainen thainyrkkeily- (muaythai) ja potkunyrkkeilyseura. Myös krav maga kuuluu sen lajeihin. Seuran jäsenillä on useita suomenmestaruuksia ja myös kansainvälisiä mestaruuksia.


title: Chitalada Finland

text: Seura järjestää kursseja myös kuntoilijoille ja junioreille.


title: Omenapore

text: Omenapore on virvoitusjuoma, joka oli sitruunasoodan ohella Suomen ensimmäinen pullotettu virvoitusjuoma. Omenapore ei sisällä lainkaan keinotekoisia väriaineita. Juomaa valmistaa nykyisin Nokian Panimo.


title: Heinrich Gätke

text: Heinrich Gätke (19. toukokuuta tai 19. maaliskuuta 1814 Pritzwalk Preussi - 1. tammikuuta 1897 Helgoland) oli saksalainen lintutieteilijä ja taidemaalari.


title: Heinrich Gätke

text: Gätken vanhemmat olivat leipuri Johann A.F.W. Gätke ja Sophia Wenzel. Hänet pantiin opiskelemaan kaupallisia aineita Berliiniin, mutta hän elätti itsensä taidemaalarina. Vuonna 1837 Gätke matkusti ensimmäisen kerran Helgolandin saarelle eteläiselle Pohjanmerelle, ja 1841 hän päätti muuttaa sinne asumaan. Vuonna 1843 hän ryhtyi tutkimaan saaren linnustoa. Hän keräsi huomattavan kokoelman lintuja, ja käytti niitä malleina teoksiinsa. Hän oli kirjeenvaihdossa saksalaisten ja englantilaisten lintutieteilijöiden kanssa.


title: Heinrich Gätke

text: Vuonna 1891 Gätke julkaisi tutkimuksistaan kirjan "Die Vogelwarte Helgoland", joka käännettiin englanniksi 1895. 1891 Preussin hallitus päätti perustaa Itämerimuseon alaisen "Biologischen Anstalt Helgoland" tutkimusaseman, josta myöhemmin tuli Helgolandin lintuasema. Gätken lintukokoelma sijoitettiin sinne, mutta kokoelma tuhoutui toisen maailmansodan pommituksissa 1944.


title: Lisätty todellisuus

text: Lisätty todellisuus () viittaa näkymään, johon on lisätty tietokonegrafiikalla tuotettuja elementtejä ja jota käyttäjä tarkastelee läpikatseltavien (see-through) näyttöjen kautta. Se on siis järjestelmä, jossa keinotekoista, tietokoneella tuotettua tietoa (kuva, ääni, video, teksti, GPS-informaatio) on lisätty näkymään todellisesta ympäristöstä.


title: Lisätty todellisuus

text: Yhdysvalloissa asuva Ronald Azuma määritteli vuonna 1997 lisätyn todellisuuden seuraavasti:


title: Lisätty todellisuus

text: Lisätty todellisuus liittyy laajempaan tehostetun todellisuuden ("mixed reality") käsitteeseen, joka voidaan nähdä liukuvana jatkumona kevyesti lisätystä todellisuudesta kohti täydellisempää immersiota virtuaalitodellisuuteen.Lisätyn todellisuuden näyttöteknologiat voidaan jakaa kolmeen kategoriaan:


title: Lisätty todellisuus

text: Päässä pidettävät näytöt voidaan jakaa kahteen luokkaan, optisiin näyttöihin ja videonäyttöihin. Optisissa näytöissä käyttäjä näkee todellisuuden läpinäkyvän pinnan läpi ja virtuaalinen informaatio liitetään tähän pintaan. Videonäytöissä todellisuus kuvataan päässä pidettävän kameran läpi ja tämä informaatio liitetään virtuaaliseen informaatioon ennen sen esittämistä käyttäjälle näytön kautta.


title: Lisätty todellisuus

text: Molemmilla näyttötekniikoilla on omat hyvät ja huonot puolensa. Optinen näyttö on selkeästi parempi esittämään kuvaa reaalimaailmasta, koska tätä kuvaa ei ole tarpeen käsitellä mitenkään tai esittää näytöstä, jonka erottelukyky ei vastaa silmän erottelukykyä. Optinen näyttö myös säilyttää silmien syvyysvaikutelman muuttumattomana, kun taas videonäytöissä syvyysvaikutelma on toteutettava stereonäyttöjen avulla. Stereonäytöissä molemmille silmille on oma näyttö sekä oma kamera, jotka kuvaavat todellisuutta samoilta paikoilta kuin silmät luoden syvyysvaikutelman.


title: Lisätty todellisuus

text: Optinen näyttö on huonompi todellisuuden ja virtuaalisen informaation yhdistämisessä uskottavasti, koska virtuaalista informaatiota ei saada esitettyä niin, että se peittäisi kokonaan todellisen näkymän. Tällöin seurauksena voi olla haamukuvamainen vaikutelma, joka voi haitata informaation havaittavuutta.


title: Lisätty todellisuus

text: Optisten näyttöjen toinen ongelma on niiden jokaiselle käyttäjälle erikseen tehtävä aikaa vievä kalibrointi. Kalibrointia tarvitaan, jotta virtuaalinen informaatio saadaan kohdistettua tarkasti todelliseen näkymään. Käytännössä optiset näytöt täytyy kalibroida joka kerta, kun ne otetaan pois ja laitetaan takaisin päähän tai kun näytön etäisyys käyttäjän silmistä muuttuu.


title: Lisätty todellisuus

text: Optisten ja virtuaalisten näyttöjen lisäksi eräs kehitysasteella oleva teknologia on virtuaalinen verkkokalvonäyttö (virtual retinal display) . Tekniikka perustuu matalatehoiseen laseriin, jolla piirretään kuva suoraan käyttäjän verkkokalvolle. Tulevaisuudessa saattaa myös olla mahdollista hankkia silmään verkkokalvolle asennettava implantti, johon virtuaalinen informaatio voidaan välittää suoraan.


title: Lisätty todellisuus

text: Kädessä pidettävä näyttö voi olla esimerkiksi kannettava tietokone tai matkapuhelin varustettuna kameralla, jolloin laitteen näytöllä esitetään kameran kautta kuvattu ympäristö täydennettynä lisätyn todellisuuden informaatiolla. Kannettavien tietokoneiden heikkoutena on niiden kalleus, melko suuri koko ja lyhyt käyttöaika suuren virrankulutuksen vuoksi, matkapuhelimissa puolestaan pienet näytöt sekä tehoiltaan vaatimattomat prosessorit. Matkapuhelinten ja kämmentietokoneiden ominaisuuksien kehittyessä ja hintojen laskiessa nopeasti niistä on tullut houkuttelevia vaihtoehtoja lisätyn todellisuuden näyttölaitteiksi. Lähes kaikissa matkapuhelimissa on kamera sekä muita lisätyn todellisuuden mahdollistavia teknologioita, kuten kompassi ja GPS.


title: Lisätty todellisuus

text: Vaikka vaikuttaisikin siltä, että matkapuhelinten pienet näytöt olisivat huonoja lisätyn todellisuuden informaation esittämiseen, Hwangin ja kumppaneiden 2006 tekemässä tutkimuksessa todetaan, että käyttäjän saadessa liikuttaa ruutua vapaasti luo se uppoutumisen elämyksen, joka on verrattavissa näkymään suuremmalla näytöllä.


title: Lisätty todellisuus

text: Suomessa merkittäviä tutkimuksia aiheesta ovat Nokian MARA sekä VTT:n lisätty todellisuus- työryhmän tutkimukset.


title: Lisätty todellisuus

text: Nykyisin videoprojektori ei ole enää keskikokoista matkapuhelinta suurempi, ja tämän vuoksi kiinnostus kannettavia videoprojektoreja kohtaan lisätyn todellisuuden näyttölaitteina on lisääntynyt. Massachusetts Institute on Technologyssa (MIT) on kehitetty SixthSense- järjestelmä, joka hyödyntää kannettavaa projektoria virtuaalisen informaation heijastamiseen mille pinnalle tahansa, esimerkiksi sanomalehden pinnalle. .


title: Lisätty todellisuus

text: Projektoreita on aiemmin tutkittu käytettäväksi mm. lääketieteellisissä sovelluksissa, koska leikaussalissa lisätty todellisuus olisi helpompaa toteuttaa paikallaan olevalla projektorilla kuin tarkkaa kalibrointia ja reaaliaikaista seurantaa vaativalla päässä pidettävällä näytöllä. .


title: Lisätty todellisuus

text: Yksi lisätyn todellisuuden yleistymistä rajoittava ongelma on todellisuuden ja virtuaalisen informaation kohdistaminen. Todellisen ja virtuaalisen informaation täytyy olla tarkasti toisiinsa kohdistettua, jotta informaation yhtenäisyyden illuusio ei hajoaisi. Kohdistusongelman ratkaisuun voidaan käyttää useita seurantamenetelmiä . Useita menetelmiä vaaditaan, koska yksi menetelmä voi toimia hyvin jossain tilanteessa, mutta pettää täysin toisessa tilanteessa. Esimerkiksi GPS voi toimia hyvin ulkotiloissa mutta menettää sisätiloissa välttämättömän yhteyden GPS- satelliitteihin. Usein käytetäänkin usean eri menetelmän yhdistelmää, jotta varmistetaan luotettavin ja tarkin seuranta sekä kohdistus. Näitä menetelmiä ovat mm. kiihtyvyysanturit, gyroskoopit, ultraääni, magneettikentät, GPS- seuranta sekä optinen seuranta.


title: Lisätty todellisuus

text: Jotta käyttöliittymät olisivat intuitiivisia ja helppokäyttöisiä, tulee myös käyttäjän vuorovaikutukseen eli interaktioon virtuaalisen tiedon kanssa kehittää mahdollistavaa teknologiaa. Yksinkertaisimmillaan vuorovaikutus toteutetaan tietokoneen näppäimistön ja hiiren avulla, mutta tämä ei ole helppokäyttöisin vuorovaikutusmalli käytettäessä järjestelmää, jota ei välttämättä käytetä pöydän ääressä. Käytettäessä kämmenessä pidettävää näyttöä voidaan hyödyntää esimerkiksi kosketusnäyttöä.


title: Lisätty todellisuus

text: MIT:n SixthSense- järjestelmässä interaktio on toteutettu erivärisillä sormiin asetettavilla seurantamerkeillä. Näiden avulla järjestelmä tunnistaa kameran kuvasta, missä mikäkin merkitsevä sormi sijaitsee, ja tekee päätökset interaktiosta sen perusteella.


title: Lisätty todellisuus

text: Tinmith- järjestelmässä interaktioon käytetään käsineitä, joihin on yhdistetty seurantamerkit sekä käyttäjän sormien painallukset tunnistava laitteisto.


title: Lisätty todellisuus

text: Tietokone analysoi visuaalisen datan ja paikkatiedot ja käyttää näitä tietoja reaalisen näkymän ja lisätyn todellisuuden elementtien mahdollisimman täsmälliseen yhdistämiseen.


title: Lisätty todellisuus

text: Lisätyn todellisuuden sovellukset voidaan jaotella useaan eri luokkaan Ronald T. Azuman ja kumppaneiden kirjoittamien artikkeleiden mukaan. Vuonna 1997 Azuma lajitteli artikkelissaan sovellukset kuuteen eri luokkaan käyttötarkoituksen mukaan. Myöhemmässä artikkelissa vuonna 2001 Azuma ja kumppanit lajittelivat lisätyn todellisuuden sovellukset hieman yleisempiin kategorioihin:


title: Lisätty todellisuus

text: On huomioitava myös muita sovellusryhmiä, joista osa on myös mainittu Azuman aiemmassa artikkelissa ja joiden sovittaminen edellä mainittuihin kategorioihin on hankalaa, mutta kyse on kuitenkin hyvin tärkeistä sovellusalueista:


title: Lisätty todellisuus

text: Kannettavien laitteiden käyttöä on tutkittu pitkään etukäteen valmistelluissa sisätiloissa . Yhtenä esimerkkinä on NaviCam, joka perustuu kannettavan videokameran kuvaan . Liikuttavalle alueelle on asetettu laitteiston tunnistamia kuvia (fiducials), joiden perusteella ympäristöön voidaan asettaa lisätyn todellisuuden objekteja, kuten tietoa uusista julkaisuista, jotka löytyvät kirjahyllystä.


title: Lisätty todellisuus

text: Ensimmäinen ulkoilmaan suunniteltu sovellus oli Touring Machine, joka kehitettiin Kolumbian yliopistossa. Sovellus näyttää käyttäjälle tietoja ympäristöstä, esimerkiksi talojen nimiä ja niihin liittyviä tietoja. Sovellusta on kehitetty niin, että nykyään on mahdollista näyttää vanhoja jo purettuja rakennuksia ympäri yliopiston aluetta ja osoittaa reittejä, joita pitkin käyttäjä pääsee haluamaansa kohteeseen. Toisen samankaltaisen järjestelmän (Battlefield Augmented Reality System) on kehittänyt The Naval Research Lab. Järjestelmän avulla voidaan ympäristöön lisätä 3D-objekteja, kuten vaarallisia alueita ja sotilasoperaatioiden kohteita. Samankaltaista alustaa hyödyntää myös ARQuake, jossa käyttäjä näkee todellisessa maailmassa virtuaaliobjekteja eli vihollisia ja pyrkii tuhoamaan ne . Nähtävyyksiä pyritään elävöittämään kannettavien laitteiden avulla, mistä hyvänä esimerkkinä on Archeoguide-projekti.


title: Lisätty todellisuus

text: Useat lisätyn todellisuuden sovelluksista hyötyvät mahdollisuudesta, että useampi ihminen voi samaan aikaan katsella, keskustella ja olla vuorovaikutuksessa kolmiulotteisten mallien kanssa. Voidaan erotella kaksi toisistaan poikkeavaa tapaa, joiden avulla voidaan toteuttaa yhteistyön mahdollistava vuorovaikutus.


title: Lisätty todellisuus

text: Mille tahansa tasaiselle pinnalle heijastetaan projektorin avulla lisätyn todellisuuden objekteja, jotka on mahdollista kaikkien nähdä ja olla vuorovaikutuksessa, mutta samalla mahdollisuudet ovat hyvin rajatut ja sidotut kyseiseen pintaan. Esimerkkinä voidaan pitää J.Rekimoton esittelemää lisätyn todellisuuden tasoa, jolle voidaan asettaa virtuaalisia objekteja kaikkien tarkasteltavaksi. Toisena vaihtoehtona on toistensa kanssa synkronisoidut lasit, joiden läpi käyttäjät katsovat. Tämä mahdollistaa kolmiulotteisten objektien asettamisen mihin tahansa ympäristöön. Esimerkkinä järjestelmästä on Studierstube , joka käyttää apuna laseja, joiden avulla käyttäjät voivat olla vuorovaikutuksessa kolmiulotteisten objektien kanssa.


title: Lisätty todellisuus

text: On myös esitetty useita vaihtoehtoisia järjestelmiä, jotka mahdollistaisivat käyttäjäkohtaisesti muokattavan käyttöliittymän. Tämä lisäisi mahdollisuuksia lisätä yksityistä tietoa, jota muut eivät voi nähdä, mutta samalla antaa eritasoisille käyttäjille mahdollisuuden lisätä enemmän tietoa omaan näkymään, mikä helpottaa heidän työskentelyään.


title: Lisätty todellisuus

text: Lisättyä todellisuutta on hyödynnetty useaan otteeseen kaupallisiin tarkoituksiin. Erityisesti urheilussa on voitu hyödyntää lisättyä todellisuutta tuomalla tv-lähetykseen lisäsisältöä, joka helpottaa lähetyksen seuraamista, kuten FoxTrax -järjestelmä, jota on hyödynnetty jääkiekossa helpottamaan kiekon huomaamista.


title: Lisätty todellisuus

text: Suomessa rakennusalan tiettävästi ensimmäinen kaupallinen lisättyä todellisuutta käyttävä palvelu on FCG Finnish Consulting Groupin ja VTT:n yhteistyönä tarjoama paikkamallinnus, jota käytetään rakennusten ja aluesuunnitelmien havainnollistamiseen paikan päällä. Palvelua on käytetty muun muassa Helsingin kaupungin suunnitteluhankkeissa (www.fcg.fi/paikkamallinnus).


title: Lisätty todellisuus

text: Lääkäreille lisätty todellisuus tuo paremman näkymän ihmisen sisään ja toimii apuna kirurgian harjoittelussa. Erilaisilla kuvausmenetelmillä, kuten magneettikuvaus, tietokonetomografia tai ultraäänikuvaus, voidaan luoda näkymä ihmisen "sisään", mikä helpottaa esimerkiksi tähystysleikkauksia. Lisätty todellisuus antaa mahdollisuuden ohjata neulaa ihmisruumiin sisällä, mikä helpottaa esimerkiksi koepalan ottamisen rintasyöpätutkimuksissa.


title: Lisätty todellisuus

text: Asennusta ja kunnossapitoa pyritään helpottamaan luomalla kolmiulotteinen näkymä henkilön silmien eteen ja näyttämällä vaihe kerrallaan miten asennus tai korjaus pitää tehdä. Samalla järjestelmällä voidaan lähettää kuva eri asiantuntijoille, jotka voivat neuvoa korjaajaa.


title: Lisätty todellisuus

text: Erityisesti digitaaliseen ympäristöön siirretty ohjeistus helpottaa monimutkaisten järjestelmien korjaamista, kuten lentokoneiden sähköjärjestelmiä.


title: Lisätty todellisuus

text: Sotilaslentokoneissa ja -helikoptereissa on käytössä heijastusnäyttö ja kypärään asennettu näyttö, jotka auttavat lentäjää näyttämällä esimerkiksi navigointia helpottavaa tietoa. Laitteistolla voidaan osoittaa kohteita maassa ja ilmassa, jotka ovat oleellisia sotilasoperaatioiden kannalta. On myös mahdollista ohjata esimerkiksi helikopterin tykkiä pelkän katseen avulla, joka helpottaa tähtäämistä.


title: Lisätty todellisuus

text: Ennen rakentamisen aloittamista lisätyn todellisuuden avulla voidaan luoda tulevalle ostajalle realistinen kuva rakennettavasta talosta vaikka suoraan tontilla. Suunnitteluvaiheessa on mahdollista tulevaisuudessa sovittaa esimerkiksi ovet ja ikkunat paikoilleen, mikä antaa suunnittelijalle paremman kuvan suunniteltavasta rakennuksesta. Varsinaisessa rakennusvaiheessa voidaan osoittaa mistä esimerkiksi viemäriputket menevät, joka auttaa maansiirtokoneiden kuljettajia muokkaamaan maata oikealla tavalla. Toisin sanoen erityisesti rakentamisessa on useita osa-alueita, joissa voidaan hyödyntää lisättyä todellisuutta ja samalla helpottaa tulevaisuuden rakentamista.


title: Lisätty todellisuus

text: Logistiikassa AR-teknologiaa käytetään tiedon rikastamiseen. AR-lasien avulla voi varaston työntekijä nähdä, mitä varaston hyllyssä on, mihin osoitteeseen tavara on menossa, mitä merikonttiin tulee lastata tai mitä tavararyhmää lentokoneesta on purettava. Virtuaalitodellisuus vähentää virheiden määrää ja toiminnasta tulee nopeampaa sekä turvallisempaa.


title: Lisätty todellisuus

text: Lisättyä todellisuutta käytetään laajasti koulutuksessa mm. varhaiskasvatuksessa, suomalaisessa esi- ja perusopetuksessa ja lukio-opetuksessa. Pientenkin lasten kanssa lisättyä todellisuutta voidaan käyttää mm. lasten osallistamiseen oman ympäristön suunnitteluun. Valmiita ja ilmaisia tuntisuunnitelmia lisätyn todellisuuden käytöstä esi- ja perusopetuksessa löytyy mm. suomalaisen koulutusteknologiayrityksen 3DBear sivuilta sekä ilmaisesta 3DBear AR appista. Koulutuksessa käytetyin lisätyn todellisuuden laite on tabletti tai älypuhelin, mutta myös vaativampia sovelluksia käytetään kuten Microsoft Hololensia.


title: Hugo Weigold

text: Max Hugo Weigold (27. toukokuuta 1886 Dresden – 9. heinäkuuta 1973 Bruckberg, Bayern) oli saksalainen eläintieteilijä ja rengastustoiminnan pioneereja.


title: Hugo Weigold

text: Weigold opiskeli luonnontieteitä ja maantiedettä Jenan ja Leipzigin yliopistoissa. Hänen väitöskirjansa vuonna 1909 käsitteli nilviäisiä. Hän työskenteli Saksan merentutkimuslaitoksen tieteellisessä komissiossa Helgolandin saarella Pohjanmerellä. Täällä Weigold keskittyi lintujen muuton tutkimiseen, ja perusti Helgolandin lintuaseman 1910. Lintujen pyydystämiseksi rengastusta varten hän suunnitteli ja rakennutti suuren helgolandrysän, jonkalaisia on sittemmin rakennettu monille lintuasemille.


title: Hugo Weigold

text: Myöhemmin Weigold vietti kuusi vuotta Kiinassa ja Tiibetissä Stoetznerin retkikunnan mukana. Hän oli ensimmäinen länsimaalainen, joka näki jättiläispandan, ja jonka pennun hän osti 1916, mutta pentu kuoli pian. Hän matkusteli laajalti eri puolilla maapalloa. Sittemmin Weigold nimitettiin Ala-Saksin valtionmuseon luonnontieteiden osaston johtajaksi Hannoveriin.


title: Lääkintäryhmä

text: Lääkintäryhmä on Puolustusvoimien erikoisryhmä, joka on perehtynyt lääkintähuoltoon. Siviilitoiminnassa lääkintäryhmä toimii yleensä suuronnettomuuksissa, mutta se voidaan myös lähettää ulkomaille auttamaan esimerkiksi sodan uhreja.


title: Lääkintäryhmä

text: Ryhmään kuuluu ryhmän johtaja, joka yleensä on lääkintäaliupseeri. Ryhmään kuuluu myös joukko lääkintämiehiä. Ryhmään voi kuulua myös muita erikoistehtäviin koulutettuja ammattilaisia, kuten lääkäri. Lääkintäryhmä kuuluu yleensä komppaniaan tai muuhun joukkoyksikköön.


title: Jaakobin liturgia

text: Jaakobin liturgia on ortodoksinen ja orientaaliortodoksinen liturgiapalvelus. Jaakobin liturgian vanhin edelleen käytössä oleva ehtoollisjumalanpalvelus. Se noudattaa mahdollisimman tarkasti Jerusalemin alkuseurakunnan tapoja ja jättää pois kaiken Bysantin ja Venäjän hoveista peräisin olevan käytännön.


title: Jaakobin liturgia

text: Jaakobin liturgia on tärkein liturgiapalvelus syyrialais-ortodoksisessa kirkossa, syyrialais-malankarilaisessa ortodoksisessa kirkossa, Malankaran jakobiittissa syyrialais-ortodoksisessa kirkossa, Tuomaskristittyjen kirkkokunnissa, syyrian katolisessa kirkossa, syyrialais-malankarilaisessa katolisessa kirkossa ja maroniittikirkossa. Liturgia toimitetaan myös ortodoksisessa kirkossa ja bysanttilaista riitusta noudattavissa katolisissa kirkoissa.


title: Jaakobin liturgia

text: Jaakobin liturgian sanotaan olevan Jeesuksen veljen Jaakobin kirjoittama.


title: Jaakobin liturgia

text: Näkyvin ero muihin liturgiapalveluksiin on, että piispalla on yllään sakkoksen sijasta alkuperäisen kaltainen neliristinen feloni, jonka päällä on suuri omofori, jota ei oteta välillä pois. Samoin piispansauva kuuluu asiaan – mitra, kotkamatto, ripidit ja siunauskynttilät sen sijaan bysanttilaisina eivät. Saatot ovat juhlavampia kuin myöhemmissä kaavoissa eli kiertävät koko kirkon, ja itse piispa kantaa evankeliumia ja ehtoollislautasta. Samoin pienessä saatossa kannetaan mukana evankeliumin lisäksi myös profeettojen kirjaa ja epistolakirjaa.


title: Jaakobin liturgia

text: Suurimpia eroja muihin liturgioihin nähden ovat muun muassa ne että proskomidi toimitetaan lyhennettynä ja ehtoollisen valmistelussa käytetään vain yhtä leipää eikä viittä kuten muissa liturgioissa ja anafora toimitetaan huomattavasti pitemmällä kaavalla. Sen yhteydessä luetaan myös rukoukset elävien, sairastavien sekä edesmenneiden puolesta, jotka muissa liturgioissa kuuluvat proskomidin yhteyteen.


title: Jaakobin liturgia

text: Ekteniat luetaan kansaan päin kääntyneenä, ja väliajat papisto istuu ikonostaasin edessä olevilla tuoleilla. Ehtoollinen jaetaan erillisenä: pappi tai piispa jakaa leivän suoraan ehtoollislautaselta, ja diakoni ojentaa maljan juotavaksi.


title: Jaakobin liturgia

text: Nykyinen Jaakobin liturgian kaava perustuu Jerusalemin patriarkaatin käyttämän kaavaan. Nykyisin liturgia toimitetaan vuosittain 23. lokakuuta eli apostoli Jaakobin muistopäivänä.


title: Jaakobin liturgia

text: Koska perinne on selvimmin apostolinen, liturgian toimittaa alkuperäisessä amerikkalais-jerusalemilaisessa kaavassa aina piispa, joskin Suomessa arkkipiispa Paavali kehitti tarkasti perinnettä noudattavan kaavan, jossa tämän palveluksen toimittaa pappi.


title: Erikoissairaanhoitaja

text: Erikoissairaanhoitaja on sairaanhoitaja, joka on erikoistunut työssään johonkin erikoisalaan ja saanut tähän erikoisalaan lisäkoulutusta.


title: Erikoissairaanhoitaja

text: Koulutuksen rakenne ja vaatimukset ova muuttunet vuosien varrella. Nykyisin sairaanhoitajien ammattikorkeakoulussa suoritaman tutkinnon nimi on Sairaanhoitaja (AMK).Listassa ei mainita kaikkia aloja.


title: Crash Bandicoot

text: Crash Bandicoot tarkoittaa seuraavia asioita:


title: Lich

text: Lich (muinaisenglannin "lich", ruumis, vrt. saksan "Leiche" ja ruotsin "lik") tarkoittaa fantasiassa hahmoa, joka on siirtänyt sielunsa esineeseen (engl. "phylactery") tavoitellakseen kuolemattomuutta. Niin pitkään kuin sieluesine on ehjä, lichin kehon tuhoaminen ei tapa lichiä. Idea on peräisin kansantarinoista, kuten slaavien Koštšei Kuolemattomasta.


title: Lich

text: Lichit luokitellaan yleensä eläviksi kuolleiksi, mutta toisin kuin zombieilla, licheillä on oma äly tallella.


title: Deutscher Turn- und Sportbund

text: Deutscher Turn- und Sportbund (DTSB) oli Itä-Saksan voimistelu- ja urheiluliitto. Sen alaisuudessa toimivat kaikki maan urheiluseurat ja - järjestöt.


title: Jakkula

text: Jakkula voi tarkoittaa seuraavia:


title: Ampumarata

text: Ampumarata on rajattu alue tai tila, jossa on määrätyt ampumapaikat ja ampumasuunnat ja joka on tarkoitettu ampumaharjoitteluun ja -kilpailuun. Ampumaradan koko ja ratalaitteiden tyypit riippuvat siitä, millä aseilla ampumaradalla on tarkoitettu ampua. Ampumaradoilla käytettyjä asetyyppejä ovat tuliaseet, ilma-aseet ja jousiaseet.


title: Ampumarata

text: Ampumaradoilla harjoitetaan erilaisia ampumaurheilulajeja ja metsästäjät harjoittelevat siellä metsästyksessä tarvitsemiaan ampumataitoja. Myös puolustusvoimat ja poliisi harjoittelevat ampumataitojaan ampumaradalla.


title: Ampumarata

text: Ulkorata on sijoitettu ulkotiloihin rajatulle ampuma-alueelle. Tavallisesti ulkoampumarata sijoitetaan etäälle asutuskeskuksista. Ulkoampumaradalla voi olla ratalaitteet useille asetyypeille. Ulkoradalla voi olla ampumakatos antamassa suojaa sääolosuhteita vastaan.


title: Ampumarata

text: Sisärata on suljettuun sisätilaan, kuten rakennuksen sisälle rakennettu ampumarata. Sisärata voi sijaita esimerkiksi kellarissa tai urheiluhallissa. Sisäampumaradalla saattaa olla rajoituksia aseen kaliiberin suuruuteen, jotta ratalaitteet kestävät ampumaharjoittelun. Sisäampumaradat soveltuvat ulkoampumaratoja paremmin taajama-alueille melueristyksensä puolesta.


title: Ampumarata

text: Ampumaseura yleensä hallinnoi ampumarataa ja täten päättää paikallisista aseenkäsittelysäännöistä. Lisäksi ampumalajin säännöt saattavat määrätä aseenkäsittelyyn erikoisehtoja; esimerkiksi practical-ammunnassa ja sovelletussa reserviläisammunnassa tulee suorittaa aseenkäsittelykurssi, jossa testataan aseen turvallista hallintaa vaativissa tilanteissa.


title: Ampumarata

text: Yleissääntöjä ovat:


title: Ampumarata

text: Ampumaradoista aiheutuu ammunnan aikana melua. Meluhaittoja pyritään vähentämään rakentamalla ampumaradat kauaksi asutuskeskuksista ja rakentamalla meluvalleja. Lisäksi saatetaan asettaa rajoituksia esimerkiksi viikonlopun aikana käytettävään ampuma-aikaan. Ampujat voivat vähentää aseesta lähtevää melua käyttämällä äänenvaimenninta ja aliäänipatruunoita.


title: Ampumarata

text: Ampumaratojen on todettu aiheuttavan paikallista maaperän pilaantumista ja suuret lyijypitoisuudet saattavat olla vaaraksi pohjavesille. Etenkin haulikkoradoilla on ongelmana pienien haulien leviäminen suurelle alueelle. Ulkotiloissa sijaitseva ampumarata tarvitsee aina ympäristöluvan. Ympäristölupa säätelee muun muassa ampumaradan melurajoja, pintavesien imeytymissuojausta, terveysriskien selvittämistä ja radan toiminnan tarkkailua.


title: Muinaisen Egyptin lääketiede

text: Muinaisen Egyptin lääketiede oli alkeellista ja puutteellista, mutta omaan aikaansa nähden kehittynyttä.


title: Muinaisen Egyptin lääketiede

text: Sairaudet olivat lääkäreiden mielestä pahojen henkien aiheuttamia. Potilasta hoidettiin usein taikuudella, jonka uskottiin pystyvän karkottamaan paha henki potilaan ruumiista.


title: Muinaisen Egyptin lääketiede

text: Muinaisessa Egyptissä osattiin käyttää luontoa hyväksi. Esimerkiksi kasveista osattiin valmistaa erilaisia lääkkeitä eri sairauksiin.


title: Muinaisen Egyptin lääketiede

text: Egyptiläiset tunsivat myös aika hyvin ihmisen rakenteen ja sisäelinten tehtävät. Anatomiaan he ovat voineet tutustua esimerkiksi palsamoinnin kautta. He kuitenkin luulivat, että ihmisen ajattelu ja tunteet tapahtuivat sydämessä.


title: Muinaisen Egyptin lääketiede

text: Muinaisen Egyptin lääkärit olivat taitavia kirurgiassa ja murtumien parantamisessa. He ovat myös voineet valmistaa alkeellisia proteeseja.


title: Muinaisen Egyptin lääketiede

text: Muinaisessa Egyptissä lääketiedettä opiskeltiin ja harjoitettiin elämän taloissa. Elämän talot olivat viisauden keskuksia Egyptissä, joissa myös opiskeltiin muita tieteenaloja.


title: Muinaisen Egyptin lääketiede

text: Muinaisen Egyptin lääketieteen yksi suurimmista kehittäjistä oli lääkäri Imhotep. Häntä pidetään muinaisen Egyptin lääketieteen perustajana. Lääketieteen isäksi kutsuttu Hippokrates opiskeli Imhotepin temppelissä.


title: Andreas Trautmann

text: Andreas Trautmann (s. 21. toukokuuta 1959 Dresden) on saksalainen entinen jalkapalloilija. Hän pelasi pääosan urastaan, 270 Oberliga-ottelua, Dynamo Dresdenin paidassa. DDR:n jalkapallomaajoukkueessa hän pelasi neljätoista ottelua vuosina 1983–1989.


title: Deutsche Volkspolizei

text: Deutsche Volkspolizei () oli DDR:n kansallinen poliisi. Sen tehtävänä oli suojella sosialistista yhteiskuntaa, taata rauhanomainen elämä sekä turvata kansalaisten oikeus.


title: Maxim Birbraer

text: Maxim Birbraer (s. 15. joulukuuta 1980 Öskemen, Kazakstanin SNT, Neuvostoliitto) on israelin-kazakstanilainen jääkiekkoilija, joka pelaa Yhdistyneen kuningaskunnan toiseksi korkeimmalla sarjatasolla EPIHL-joukkue Swindon Wildcatsissa. Birbraer on pelipaikaltaan vasen laitahyökkääjä. Hän on toistaiseksi ainoa israelilainen, mutta Birbraer ei ole kuitenkaan pelannut NHL:ssä.